
	讜讛讗 讘注讬 住诪讬讻讛. 讗注''讙 讚住诪讬讻讛 诇讗 诪注讻讘讗 诪''诪 讗讬谉 诇注砖讜转 讘诇讗 住诪讬讻讛 诇讻转讞诇讛 讜讻谉 驻专讬讱 讘驻' 讛转注专讜讘讜转 (讝讘讞讬诐 讚祝 注讚:) 讗讛讗 讚转谞谉 讛转诐 拽讚砖讬诐 讘拽讚砖讬诐 讬拽专讘 诇砖诐 诪讬 砖讛讜讗 讜讛讗 讘注讬谞讗 住诪讬讻讛 讜诪砖谞讬 讘拽专讘谉 谞砖讬诐 讜讻谉 讘驻住讞讬诐 驻专拽 讛讗砖讛 (讚祝 驻讟.) 讙讘讬 讞诪砖讛 砖谞转注专讘讜 注讜专讜转 驻住讞讬讛诐 讜谞诪爪讗 讬讘诇转 讘讗讞讚 诪讛谉 讚驻讟讜专讬谉 诪诇注砖讜转 驻住讞 砖谞讬 讗祝 注诇 驻讬 砖讬讻讜诇讬诐 诇讛讘讬讗 讜诇讛转谞讜转 讘诪讜转专 讛驻住讞 讗驻''讛 驻讟讜专讬谉 诪砖讜诐 讚驻住讞 诇讗 讘注讬 住诪讬讻讛 讜诪讜转专 驻住讞 讘注讬 住诪讬讻讛 讜诇讗 讗诪专讬谞谉 讬注砖讜 讘诇讗 住诪讬讻讛 讚诇讻转讞诇讛 讗讬谉 诇注砖讜转 讘诇讗 住诪讬讻讛 讻讚驻专讬砖讬转 讜拽砖讛 讚讘驻专拽 转诪讬讚 谞砖讞讟 (砖诐 讚祝 住讘.) 讗诪专讬谞谉 讚讻诇 讛讝讘讞讬诐 注专诇 讜讟诪讗 诪砖诇讞讬谉 拽专讘谞讜转讬讛诐 讜诇讗 拽驻讬讚 讗住诪讬讻讛 讜诇讬讻讗 诇诪讬诪专 讚住诪讬讱 讗讘专讗讬 讚讘驻' 讻诇 讛驻住讜诇讬谉 (讝讘讞讬诐 讚祝 诇讙.) 诪住拽讬谞谉 讚转讻祝 诇住诪讬讻讛 砖讞讬讟讛 讚讗讜专讬讬转讗 讜讗驻讬诇讜 诇诪''讚 讘讬讗讛 讘诪拽爪转 诇讗 砖诪讬讛 讘讬讗讛 诇讬讻讗 诇诪讬诪专 讗驻砖专 讚诪注讬讬诇 讬讚讬讛 讜住诪讬讱 讚讛讗 讘驻专拽 讻诇 讛驻住讜诇讬谉 (讙讝''砖) 讗诪专讬谞谉 讻诇 讛住讜诪讱 专讗砖讜 讜专讜讘讜 讛讜讗 诪讻谞讬住 讚讻诇 讻讞讜 讘注讬谞谉 讜诇讬讻讗 诇讗讜拽诪讬 讘注讜祝 讚注讜祝 诇讗讜 讝讘讞 讛讜讗 讜讘讘讻讜专 讜诪注砖专 谞诪讬 诇讬讻讗 诇讗讜拽诪讬 讚讛讗 讻诇 讛讝讘讞讬诐 拽讗诪专 讜诇讗 讘拽专讘谉 谞砖讬诐 诪砖讜诐 注专诇 讜讬砖 诇讜诪专 讚讛讻讗 讻讬讜谉 砖讬讻讜诇 诇拽讬讬诐 诪爪讜转 住诪讬讻讛 砖讬讘讬讗谞讜 讛讜讗 注爪诪讜 讗讬谉 诇讜 诇注砖讜转 讘诇讗 住诪讬讻讛 讜讻谉 讘驻专拽 讛转注专讜讘讜转 (砖诐 讚祝 注讚:) 讬砖 诇讜 转拽谞讛 讘专注讬讬讛 讚讛讻讬 谞诪讬 诪驻诇讬讙 讛转诐 讙讘讬 讗砖诐 诪砖讜诐 讚讗讬转 诇讬讛 转拽谞讛 讘专注讬讬讛 讜讘驻专拽 讛讗砖讛 谞诪讬 讻讬讜谉 砖讛讜讗 住驻拽 讚砖诪讗 驻讟讜专 讛讜讗 诇讗 注砖讜 讞讻诪讬诐 转拽谞讛 讚讗讬 讗驻砖专 诇转拽谉 讗诐 诇讗 讬注讘讜专 诪爪讜转 住诪讬讻讛 讗讘诇 注专诇 讜讟诪讗 诪讬讬专讬 讻讙讜谉 砖讗讬谉 诇讜 转拽谞讛 诇讛诪转讬谉 讻讙讜谉. 砖诪转讜 讗讞讬讜 诪讞诪转. 诪讬诇讛 讚讗讬 讗驻砖专 诇讬诪讜诇 讘砖讜诐 注谞讬谉 讜讟诪讗 讻讙讜谉 讝讘 讜诪爪讜专注 砖讗讬谉 专驻讜讗转讜 转诇讜讬讛 讘注爪诪讜 讗讬 谞诪讬 讻讙讜谉 砖讛讬讛 注讜讘专 讘讘诇 转讗讞专 讗诐 讛讬讛 诪诪转讬谉 讜讻谉 讛讛讬讗 讚转谞谉 讘砖拽诇讬诐 (驻''讝 诪''讚) 讜诪讬讬转讬 诇讛 讘驻''讘 讚拽讚讜砖讬谉 (讚祝 谞讛.) 讘讛诪讛 砖谞诪爪讗转 讘讬谉 讬专讜砖诇讬诐 诇诪讙讚诇 注讚专 讝讻专讬诐 注讜诇讜转 谞拽讘讜转 讝讘讞讬 砖诇诪讬诐 讛转诐 谞诪讬 讗讬谉 转拽谞讛 讗讞专转 诇讗讜转诐 拽专讘谞讜转 讗诇讗 砖讬拽专讬讘 讘诇讗 住诪讬讻讛 讜讻谉 讬讜专砖 砖诪讘讬讗 拽专讘谉 讗讘讬讜 讗注''驻 砖讗讬谞讜 住讜诪讱 讜讗''转 讜讛讗 讚转谞谉 讘驻' 讚诐 砖讞讬讟讛 (讻专讬转讜转 讻讙.) 讜砖谞讬讛诐 诪讘讬讗讬诐 讞讟讗转 讗讞转 讜讘驻专拽 砖谞讬 谞讝讬专讬诐 (谞讝讬专 讚祝 谞讝.) 砖诪讘讬讗讬诐 拽专讘谉 讗讞讚 讘转谞讗讬 讗诇诪讗 诪讬讬转讬 拽专讘谉 讘诇讗 住诪讬讻讛 讻讚讬 诇驻讟讜专 注爪诪讜 诪讗讬 砖谞讗 诪讛讛讬讗 讚驻专拽 讛讗砖讛 讜讬砖 诇讜诪专 讚讜讚讗讬 转拽谞讜 讞讻诪讬诐 砖诪讘讬讗讬诐 拽专讘谉 讗讞讚 诪住驻拽 讘诇讗 住诪讬讻讛 讻讚讬 诇驻讟讜专 注爪诪讜 讗讘诇 诇讛讘讬讗 拽专讘谉 讜讚讗讬 讻讙讜谉 诪讜转专 讛驻住讞 诇讗 讛转讬专讜 讞讻诪讬诐 诇讛讘讬讗讜 讘诇讗 住诪讬讻讛 讻讚讬 诇驻讟讜专 讗转 注爪诪讜 讜讗''转 讘驻' 讻诇 讛诪谞讞讜转 讘讗讜转 诪爪讛 (诪谞讞讜转 讚祝 住讘:) 讗诪专讬谞谉 讛砖讜诇讞 拽专讘谞讜转讬讜 诪诪讚讬谞转 讛讬诐 讻讛谉 诪谞讬祝 注诇 讬讚讜 讜讛讬讻讬 注讘讬讚 讛讻讬 讜讛讗 讘注讬 住诪讬讻讛 讚诪讚拽转谞讬 诪谞讬祝 诪砖诪注 讚讗讬讬专讬 讘砖诇诪讬诐 讜讘拽专讘谉 谞砖讬诐 诇讬讻讗 诇讗讜拽诪讬 讚讛讗 转谞讗 诇讬讛 专讬砖讗 讜讛讗砖讛 讻讛谉 诪谞讬祝 注诇 讬讚讛 讜讚讜讞拽 诇讗讜拽诪讬 讘注专诇 讜讟诪讗 讜讬''诇 讚诪讬讬专讬 讘讬讜专砖 讜讻专讘讬 讬讛讜讚讛 讚讗诪专 讬讜专砖 讗讬谞讜 住讜诪讱 讜讛讻讗 讚诇讗 诪砖谞讬 讘讬讜专砖 诪砖讜诐 讚讞讟讗转 转谞谉 讜讘讛转注专讜讘讜转 (讝讘讞讬诐 注:) 转谞谉 讻诇 讛讝讘讞讬诐 讚诪砖诪注 讗驻讬诇讜 讞讟讗转 讜讗''转 注专诇 讜讟诪讗 讜讻诇 讛谞讛讜 讚讗讬谉 专讗讜讬讬谉 诇住诪讜讱 谞讛讬 讚住诪讬讻讛 诇讗 诪注讻讘讗 谞讬诪讗 讻诇 砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜 讜讬砖 诇讜诪专 诪讚讚专砖讬谞谉 讘转讜专转 讻讛谞讬诐 (讜讬拽专讗 讟讜) 讜讻讬 讬讟讛专 讛讝讘 诪讝讜讘讜 讜诇讗 诪谞讙注讜 砖诪注 诪讬谞讛 讚讟诪讗 诪砖诇讞 拽专讘谞讜转讬讜 讚讘讛讘讗转 拽专讘谉 讗讬讬专讬 讜注讜讚 诪讚诪诪注讟讬谞谉 讘驻专拽 拽诪讗 讚讞讙讬讙讛 (讚祝 讚:) 讟诪讗 诪专讗讬讛 诪讜讘讗转 砖诪讛 讜讛讘讗转诐 砖诪讛 讻诇 砖讬砖谞讜 讘讘讬讗讛 讬砖谞讜 讘讛讘讗讛 砖''诪 讚砖讗专 拽专讘谞讜转 诪砖诇讞 讜诇讗 讞讬讬砖讬谞谉 砖讬讛讗 专讗讜讬 诇住诪讬讻讛: 讗讘诇 讞讟讗转 诇讗 诇讬注讜诇 讞讜诇讬谉 诇注讝专讛. 讜讗''转 讜讛诇讗 讞讟讗转 讛注讜祝 讘讗讛 注诇 讛住驻拽 讻讚讗诪专讬谞谉 讘驻专拽 讘转专讗 讚谞讚讛 (讚祝 注.) 讜讬砖 诇讜诪专 讚讗讚诐 注爪诪讜 讘讚讬谉 讛讜讗 砖诪讘讬讗 注诇 讛住驻拽 讻讚讬 诇驻讟讜专 注爪诪讜 讗讘诇 讛讻讗 诇砖诇讬讞 讗讬谉 诇讛讘讬讗 讞讜诇讬谉 诇注讝专讛 诪住驻拽: 驻讜专住讬 砖谞诪讙. 驻讬专砖 专''讞 讚讬讬谉 讙讚讜诇 砖诇讛诐: 讜拽转谞讬 讬砖讬讗讜 讗转 讗砖转讜. 诪讛讗 讚拽转谞讬 拽讜诪谞讟专讬住讬谉 砖诇 注讜讘讚讬 讻讜讻讘讬诐 讗诇 讬砖讬讗讜 讗转 讗砖转讜 讜专讘 讬讜住祝 拽讗诪专 讚诪讬拽讟诇 拽讟诇讬 诇讬讛 诇讗 诪爪讬 诇讗拽砖讜讬讬 讚讗讬讻讗 诇讗讜拽诪讬 诇讘专讬讬转讗 诪讬拽诪讬 讚诇讬讞转诐 驻讜专住讬 砖谞诪讙 讜注讜讚 讗讜诪专 专''讬 讚讚诇诪讗 讛讗 讚注讜讘讚 讻讜讻讘讬诐 诪住讬讞 诇驻讬 转讜诪讜 讻砖专 诇注讚讜转 讗砖讛 讛讬讬谞讜 讻砖诪注讬讚 砖讻讘专 诪转 讚诇讗 讟注讬 讘讬谉 诪转 诇诇讗 诪转 讗讘诇 讬讜爪讗 诇诪讜转 讗讜 诇讬讛专讙 诇讗 诪讛讬诪谉:





专诪讘"谉

讜讛讗 讘注讬谞谉 住诪讬讻讛. 驻讬专讜砖 讜诇讻转讞讬诇讛 讛讬讻讬 诪拽专讘讬' 诇讬讛 讘诇讗 住诪讬讻讛 谞诪转讬谉 诇讜 注讚 砖讬讘讗 讜讬住诪讜讱 讗诇讗 讘讚诇讗 讗驻砖专 讜讚讗讬 讗讬谉 住诪讬讻讛 诪注讻讘转 砖讛专讬 注专诇 讜讟诪讗 诪砖诇讞讬诐 拽专讘谞讜转讬讛诐 讻讚讗讬转讗 讘驻住讞讬诐 驻专拽 转诪讬讚 (讚祝 住"讘) 讜诇讗 诪注讻讘讗 住诪讬讻讛.





专砖讘"讗

讙诪专讗: 讜讗讬 讗砖诪注讬谞谉 转专讜诪讛 讚讝讬诪谞讬谉 讚诇讗 讗讬驻砖专 讗讘诇 讞讟讗转 诪住驻讬拽讗 诇讗 诇讬注讬讬诇 讞讜诇讬谉 诇注讝专讛 爪专讬讻讗. 驻讬专砖 讗讞讟讗转 讘讛诪讛 砖诇 拽专讘谉 谞砖讬诐 拽讗 讬讛讬讘 讟注诪讗 讜诇讗 讗讞讟讗转 讛注讜祝 讚讞讟讗转 讛注讜祝 注诇 讛住驻拽 讛讜讗 讘讗 讻讚讗讬转讗 讘驻专拽 讘转专讗 讚谞讚讛 (注, 讗) 讚讗诪专讬谞谉 讛转诐 砖谞讬 诪爪讜专注讬谉 砖谞转注专讘讜 拽专讘谞讜转讬讛谉 讜诪转 讗讞讚 诪讛诐 讻讬爪讚 讛讜讗 注讜砖讛 谞讜转谉 讻诇 谞讻住讬讜 诇讗讞专讬诐 讜讛讜讬 注谞讬 讜诪讘讬讗 讞讟讗转 讛注讜祝 讛讘讗讛 注诇 讛住驻拽, 讜讛讻讗 爪专讬讻讜转讗 讚讞讚讗 诪讬谞讬讬讛讜 谞拽讟, 讜讻谉 谞诪讬 讚诇讞讟讗转 讛注讜祝 讗讬讻讗 爪专讬讻讜转讗 讚讛讜讛 讗诪讬谞讗 诪住驻讬拽讗 诇讗 谞讬讻讜诇 诪诇讬拽讛 爪专讬讻讗 讜讻讚讗讬转讗 讘谞讝讬专 (谞讟, 讘) 讚讞讟讗转 讛注讜祝 讛讘讗讛 注诇 讛住驻拽 讗讬谞讛 谞讗讻诇转 讚转专转讬 诇讗 砖专讬谞谉 讞讜诇讬谉 诇注讝专讛 讜谞讘讬诇讛 讻讚讗讬转讗 讛转诐.



 诪转谞讬': 注讬专 砖讻讘砖讜 讻专拽讜诐 讜住驻讬谞讛 砖讗讘讚讛 讘讬诐 讜讛讬讜爪讗 诇讬讛专讙 谞讜转谞讬谉 注诇讬讛谉 讞讜诪专讬 讞讬讬诐 讜讞讜诪专讬 诪转讬诐. 讬专讜砖诇诪讬: 专讘讬 讝注讬专讗 专讘讬 讗讘讗 讘专 讝讘讚讗 专讘讬 讬爪讞拽 讘专 讞拽讜诇讗 讘砖诐 专讘讬 讬讜讚谉 谞住讬讬讗, 讜讘诇讘讚 讻专拽讜诐 砖诇 讗讜转讛 诪诇讻讜转 讗讘诇 讻专拽讜诐 砖诇 诪诇讻讜转 讗讞专转 讻诇讬住讟讬诐 讛诐. 讜注讜讚 讛讜住讬驻讜 注诇讬讛谉 讗转 砖讙专专转讜 讞讬讛 讜讗转 砖砖讟驻转讜 谞讛专 讜讗转 砖谞驻诇讛 注诇讬讜 诪驻讜诇转.



 讙诪专讗: 讗诪专 专讘 讬讜住祝 诇讗 砖讗谞讜 讗诇讗 讘讘讬转 讚讬谉 砖诇 讬砖专讗诇 讗讘诇 讘讘讬转 讚讬谉 砖诇 讗讜诪讜转 讛注讜诇诐 讻讬讜谉 讚讙诪专讜 讚讬谞讬讛 诇拽讟诇讗 诪讬拽讟诇 拽讟诇讬 诇讬讛. 讜讗讬谉 谞讜转谞讬谉 讞讜诪专讬 讞讬讬诐.



 讜讗诪专 诇讬讛 讗讘讬讬 讘讘讬转 讚讬谉 砖诇 讗讜诪讜转 讛注讜诇诐 谞诪讬 砖拽诇讬 砖讜讞讚讗 讜讗诪专 诇讬讛 讻讬 砖拽诇讬 砖讜讞讚讗 诪讬拽诪讬 讚诇讬讞转讬诐 驻专讜住讬 砖谞诪讙. 讜驻讬专砖 专讘讬谞讜 讞谞谞讗诇 讝爪"诇 讛讚讬讬谉 讛讙讚讜诇 砖诇讛诐, 讚讗讞专 讻谉 诇讗 诪拽讘诇讬 砖讜讞讚讗 诇讗爪讜诇讬讛 讚讝讬诇讗 讘讬讛 诪讬诇转讗.



转讗 砖诪注 [砖诪注] 诪讘讬转 讚讬谉 砖诇 讬砖专讗诇 砖讛讬讜 讗讜诪专讬谉 讗讬砖 驻诇讜谞讬 诪转 讗讬砖 驻诇讜谞讬 谞讛专讙 讗诇 讬砖讬讗讜 讗转 讗砖转讜 讜讗讜拽诪讬谞讗 诇讛 讘谞讛专讙 诪诪砖 讜诪转 诪诪砖. 讜讗驻讬诇讜 讛讻讬 诪讘讬转 讚讬谉 砖诇 讗讜诪讜转 讛注讜诇诐 讗诇 讬砖讬讗讜 讗转 讗砖转讜.



 讜讗祝 注诇 讙讘 讚拽讬讬诪讗 诇谉 讚讻诇 诪住讬讞 诇驻讬 转讜诪讜 讛讬诪讜谞讬 诪讛讬诪谉 讛谞讬 诪讬诇讬 讘诪讬诇转讗 讚诇讗 砖讬讬讱 讘讛 讗讘诇 讘诪讬诇转讗 讚砖讬讬讱 讘讛 注讘讬讚 诇讗讞讝讜拽讬 砖拽专讬讬讛讜. 讚诪砖转讘讞讬谉 讘注讬专 讗砖专 讻谉 注砖讜, 讜讻谉 讛诇讻转讗.



讗讬讻讗 讚讗诪专讬 讗诪专 专讘 讬讜住祝 诇讗 砖讗谞讜 讗诇讗 讘讘讬转 讚讬谉 砖诇 讗讜诪讜转 讛注讜诇诐. 讻诇讜诪专 讚诪拽讘诇讬 砖讜讞讚讗 讜讻讜' 讜讻讬讜谉 讚诇讗 讗讬驻住拽讗 讛诇讻转讗 讘讛讚讬讗 讘讙诪专讗 讻讛讗讬 诇讬砖谞讗 讗讜 讻讛讗讬 诇讬砖谞讗 谞拽讟讬谞谉 诇讞讜诪专讗 讜讘讬谉 讘讘讬转 讚讬谉 砖诇 讬砖专讗诇 讜讘讬谉 讘讘讬转 讚讬谉 砖诇 讗讜诪讜转 讛注讜诇诐 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐. 讜讗驻讬诇讜 讞转讬诐 驻专讜住讬 砖谞诪讙 讚讛讗 诇诇讬砖谞讗 讘转专讗 诇讗 诪驻诇讙讬谞谉 讘讬谉 讞转讬诐 讘讬谉 诇讗 讞转讬诐 驻专讜住讬 砖谞诪讙 讜讗讬讻讗 诇诪讬诪专 讚诇诇讬砖谞讗 讘转专讗 讗驻讬诇讜 讞转讬诐 诪拽讘诇讬 砖讜讞讚讗.
讜讛专诪讘"诐 讝"诇 (讛诇讻讜转 讙讬专讜砖讬谉 驻专拽 讬讙, 讛诇讻讛 讬"讙) 谞专讗讛 砖驻住拽 讻讗讬讻讗 讚讗诪专讬 讚讚讜拽讗 讘讘讬转 讚讬谉 砖诇 讗讜诪讜转 讛注讜诇诐, 讗讘诇 讘讘讬转 讚讬谉 砖诇 讬砖专讗诇 诇讗, 讚讻讬讜谉 讚谞讙诪专 讚讬谞讬讛 诇讗 讞讬讬砖讬谞谉 讚讬诇诪讗 讘转专 讛讻讬谉 讞讝讜 诇讬讛 讝讻讜转讗, 讚诪讬诇转讗 讚诇讗 砖讻讬讞讗 讛讬讗, 砖讻讱 讻转讘 讜讛讬讜爪讗 诇讬讛专讙 诪讘讬转 讚讬谉 砖诇 讙讜讬讬诐 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐.





讛诪讗讬专讬

讜驻讬专砖讜 讘讙诪专讗 砖诇讻讱 讛讜爪专讱 讚讘专 讝讛 诇讜诪专 讘砖诇砖转诐 专"诇 讘讙讟 讜讘转专讜诪讛 讜讘讞讟讗转 讚讗讬 讗砖诪注讬谞谉 讙讟 诪砖讜诐 讚诇讗 讗讬驻砖专 讻诇讜诪专 讚讗讬 讞讬讬砖转 诇诪讬转讛 讗讬谉 诇讱 诪讘讬讗 讙讟 讘注讜诇诐 讜讬砖讗专讜 注讙讜谞讜转 讗讘诇 转专讜诪讛 讚讗讬驻砖专 讘讞讜诇讬谉 讗讬诪讗 诇讗 爪专讬讻讗讬 讜讗讬 讗砖诪注讬谞谉 转专讜诪讛 诪砖讜诐 讚讝讬诪谞讬谉 讚诇讗 讗讬驻砖专 讻讙讜谉 砖讛讬讗 注谞讬讛 讜爪专讬讻讛 诇讞讝专 注诇 讛讙专谞讜转 讗讘诇 讞讟讗转 诪住驻讬拽讗 诇讗 谞注讬讬诇 讞诇讬谉 讘注讝专讛 拽诪"诇 讜讗"转 转讬谞讞 讘拽专讘谉 谞砖讬诐 讗讘诇 讘讞讟讗转 讛注讜祝 诪讬讛讗 讛专讬 讗诪专讜 砖诪讘讬讗讬谉 讞讟讗转 讛注讜祝 注诇 讛住驻拽 讜讻诪讜 砖砖谞讬谞讜 讘讗讞专讜谉 砖诇 谞讚讛 注' 讗' 砖谞讬 诪爪讜专注讬诐 砖谞转注专讘讜 拽专讘谞讜转讬讛诐 讜拽讬专讘 拽专讘谉 砖诇 讗讞讚 诪讛诐 讜诇讗 讛住驻讬拽 诇讛拽专讬讘 讛讗讞讚 注讚 砖诪转 讗讞讚 诪讛诪爪讜专注讬诐 砖谞讬 诪讛 转讛讗 注诇讬讜 讗诪专 诇讛诐 讻讜转讘 讻诇 谞讻住讬讬 诇讗讞专讬诐 讜讛讜讬 注谞讬 讜诪讘讬讗 讞讟讗转 讛注讜祝 注诇 讛住驻拽 讜讻谉 砖讘诪住讻转 谞讝讬专 讻"讟 讗' 砖讗诇讜 诪谞讬谉 诇讞讟讗转 讛注讜祝 砖讗讬谞讛 谞讗讻诇转 讬砖 诇讛砖讬讘 砖讗注驻"讻 讛讜爪专讻讛 讻讗谉 诇诇诪讚讛 讚讚讬诇诪讗 讛转诐 讛讜讗讬诇 讜诇砖诐 住驻拽 诪拽专讬讘讬谉 讗讜转讛 讗讬谉 讘讛 讜讚讗讬 讞诇讬谉 讘注讝专讛 讜讛专讬 讛讜讗 讻诪转谞讛 讗诐 讞讟讗转 讛讜讗 讛专讬 讞讟讗转 讜讗诐 诇讗讜 讬讛讗 谞讚讘讛 讗讘诇 讻讗谉 诇讬诪讚 砖诪拽专讬讘讬谉 讗讜转讜 讘转讜专转 讞讟讗转 讛注讜祝 讛讘讗 注诇 讛讜讚讗讬:



诪砖谞讛 砖诇砖讛 讚讘专讬诐 讗诪专 专' 讗诇注讝专 讘谉 驻专讟讗 诇驻谞讬 讞讻诪讬诐 讜拽讬讬诪讜 讗转 讚讘专讬讜 注诇 注讬专 砖讛拽讬驻讛 讻专拽讜诐 讜注诇 讛住驻讬谞讛 讛诪讟讜专驻转 讘讬诐 讜注诇 讛讬讜爪讗 诇讬讚讜谉 讘讞讝拽转 砖讛谉 拽讬讬诪讬诐 讗讘诇 注讬专 砖讻讘砖讛 讻专拽讜诐 讜住驻讬谞讛 砖讗讘讚讛 讘讬诐 讜讛讬讜爪讗 诇讛专讙 谞讜转谞讬谉 注诇讬讛诐 讞讜诪专讬 讞讬讬诐 讜讞讜诪专讬 诪转讬诐 讘转 讬砖专讗诇 诇讻讛谉 讜讘转 讻讛谉 诇讬砖专讗诇 诇讗 转讗讻诇 讘转专讜诪讛 讗诪专 讛专"诐 驻讬' 住驻讬谞讛 讛诪讟专驻转 讛讜讗 砖讬住注专 注诇讬讛 讛讬诐 讜诇讗 讬讜讻诇讜 讛诪诇讞讬诐 诇讛诪砖讬讻讛 诇驻讬 讻讜谞转诐 诇讞讜讝拽 讛讛住转注专讜转 讜讬砖讗专讜 讞讬讬诐 讜讛住驻讬谞讛 砖谞讗讘讚 讘讬诐 讛讬讗 砖转砖讘讜专 讜转注诪讜讚 注诇 驻谞讬讜 讻诪砖驻讟 讜讝讛 讻诇讜 诪讘讜讗专:



讗诪专 讛诪讗讬专讬 砖诇砖讛 讚讘专讬诐 讗诪专 专' 讗诇注讝专 讘谉 驻专讟讗 诇驻谞讬 讞讻诪讬诐 讜拽讬讬诪讜 讞讻诪讬诐 讗转 讚讘专讬讜 注诇 注讬专 砖讛拽讬驻讜讛 讻专拽讜诐 讻诇讜诪专 讜注讚讬讬谉 诇讗 讻讘砖讜讛 讜注诇 住驻讬谞讛 讛诪讬讟专驻转 讘讬诐 讻诇讜诪专 砖讛讬诐 住讜注专 注诇讬讛 讜讗讬谉 讛诪诇讞讬诐 讬讻讜诇讬诐 诇讛讜诇讬讻讛 讻专爪讜谞诐 诪驻谞讬 住注专讜 砖诇 讬诐 讗诇讗 砖讻诇 讛讻诇讬诐 拽讬讬诪讬诐 讜注诇 讛讬讜爪讗 诇讬讚讜谉 专"诇 诇砖诪讜注 讙诪专 讚讬谞讜 谞讜转谞讬谉 讘讞讝拽转 砖讛讜讗 拽讬讬诐 砖诪谉 讛住转诐 诇讗 谞讻讘砖 讛注讬专 讜诇讗 转讗讘讚 讛住驻讬谞讛 讜讗讬谉 讛讬讜爪讗 谞讬讚讜谉 诇诪讬转讛 讗讘诇 注讬专 砖讻讘砖讜讛 讻专拽讜诐 讘讞讝拽讛 讗注"驻 砖诇讗 谞转讘专专讛 诪讬转转 讛讗谞砖讬诐 砖讘转讜讻讛 讜讻谉 住驻讬谞讛 砖谞讗讘讚讛 讘讬诐 专"诇 砖谞砖讘专讜 讻诇讬讛 讜诇讗 谞砖讗专 砖诐 诪砖讜讟 讜诇讗 拽讘专谞讬讟 讗注"驻 砖讛住驻讬谞讛 注讚讬谉 注诇 驻谞讬 讛诪讬诐 讜讛讬讜爪讗 诇讬讛专讙 专"诇 砖讻讘专 谞讙诪专 讚讬谞讜 讜讬讜爪讗 诇讬讛专讙 注诇 驻讬 讛讙诪专 讚讬谉 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐 讜讘转 讬砖专讗诇 诇讻讛谉 诪讞讝讬拽讬谉 讗讜转讜 讻诪转 讜诇讗 转讗讻诇 讘转专讜诪讛 讜讘转 讻讛谉 诇讬砖专讗诇 讜讗讬谉 诇讛 讝专注 诪诪谞讜 诪讞讝讬拽讬谉 讗讜转讜 讻讞讬 讜诇讗 转讗讻诇 讘转专讜诪讛 讜讘转诇诪讜讚 讛诪注专讘 讛讜住讬驻讜 注诇讬讛诐 诪讬 砖讙专专转讜 讞讬讛 专注讛 讜诪讬 砖砖讟驻讜 谞讛专 讜诪讬 砖谞驻诇讛 注诇讬讜 诪驻讜诇转:



讜讘讬讜爪讗 诇讬讛专讙 诪讬讛讗 谞讗诪专讜 讘讜 讘讙诪专讗 砖谞讬 诇砖讜谞讜转 讘砖诐 专讘 讬讜住祝 讜讛讜讗 砖讗诪专讜 转讞诇讛 诇讗 砖讗谞讜 讻诇讜诪专 讚讘讬讜爪讗 诇讬讛专讙 谞讜转谞讬谉 注诇讬讜 讞讜诪专讬 讞讬讬诐 讗诇讗 讘讬讜爪讗 诇讬讛专讙 讘讚讬谞讬 讬砖专讗诇 讚讝讬诪谞讬谉 讚讞讝讜 讝讻讜转讗 讜诪讛讚专讬 诇讬讛 讗讘诇 讘讚讬谞讬 讗讜诪讜转 讛注讜诇诐 讻讬讜谉 讚讙诪专 讚讬谞讬讛 诪拽讟诇 拽讟诇讬 诇讬讛 讘讜讚讗讬 讜讗讬谉 谞讜转谞讬谉 注诇讬讜 讞讜诪专讬 讞讬讬诐 讻诇诇 讜诇砖讞讚讗 诇讗 讞讬讬砖讬谞谉 讚讻讬 砖拽诇讬 讚讜拽讗 诪拽诪讬 讚诇讞转诐 驻讜专住讬 砖谞诪讙 讜讛讜讗 讛砖讜驻讟 讛讙讚讜诇 讜诇砖讜谉 驻讜专住讬 砖讜驻讟 讻诇讜诪专 诪转拽谉 讛注谞讬谉 讜诪讜爪讬讗讜 诇讗讜专 诪诇砖讜谉 驻讜专住讗 讚诪讬诇转讗 讛讗诪讜专 讘驻专拽 讛砖讜诇讞 砖驻讬专讜砖讜 转拽讜谉 讛注谞讬谉 讜诇砖讜谉 砖谞诪讙 驻讬专讜砖讜 驻住拽 讚讬谉 讜讬砖 诪驻专砖讬诐 讗讜转讜 注诇 讛砖讜驻讟 讜驻讬专讜砖讜 砖讜谞讗 诪注讬讙 讜诇注讙 讻诇讜诪专 砖讗讞专 讞讜转诪转讜 讗讬谉 诇讛砖讬讘 讜讛拽砖讜 诇讜 诪诪讛 砖讗诪专讜 讘专讗砖讜谉 砖诇 诪讻讜转 砖诪讬 砖谞讙诪专 讚讬谞讜 讜讘专讞 讻诇 诪讬 砖讬注诪讚讜 砖谞讬诐 讜讬注讬讚讜 砖谞讙诪专 讚讬谞讜 讘讘讬转 讚讬谉 驻诇谞讬 注诇 讬讚讬 注讬讚讜转诐 砖诇 驻诇谞讬 讜驻诇谞讬 讬讛专讙 讜讗讬谉 爪专讬讻讬诐 诇讚讜谞讜 讻讘转讞诇讛 讗诇诪讗 讗讬谉 讞讜砖砖讬谉 砖诪讗 专讗讜 诇讜 讝讻讜转 讜转讬专抓 讘讜专讞 砖讗谞讬 砖住转诐 讛讚讘专 诇讗 诪专讗讬讬转 讝讻讜转 讗讬专注 讻谉 讜讻谉 讛诇讻讛 讗诇讗 砖讬砖 讘讜 拽爪转 转谞讗讬诐 讘讬讗专谞讜诐 讘专讗砖讜谉 砖诇 诪讻讜转 讘诪砖谞转 讬"讘 讜讞讝专讜 讜讛拽砖讜 诪诪讛 砖讗诪专讜 诪讘讬转 讚讬谉 砖诇 讬砖专讗诇 讻诇讜诪专 讻诇 砖讘讗讜 注讚讬诐 砖诪转 驻诇谞讬 讘讘讬转 讚讬谉 讬砖专讗诇 专"诇 诪讬转转 注爪诪讜 讻讙讜谉 诇拽讛 讜砖谞讛 讜讻谞住讜讛讜 诇讻讬驻讛 讜讛注讬讚讜 砖诪转 砖诐 讗讜 谞讛专讙 驻诇谞讬 讘讘讬转 讚讬谉 驻诇谞讬 讘讗讞转 诪讗专讘注 诪讬转讜转 讬砖讬讗讜 讗转 讗砖转讜 诪拽讜诪谞讟专讬住讬谉 砖诇 讗讜诪讜转 讛注讜诇诐 讻诇讜诪专 讗诐 讛注讬讚讜 砖诪转 讗讜 谞讛专讙 讘讘讬转 讚讬谉 砖诇 讗讜诪讜转 讛注讜诇诐 讜诪转 专"诇 诪讬转转 注爪诪讜 讜讻讙讜谉 讚砖讚讜 诇讬讛 诇拽诪讜谞讬讗 讞诇讬诇讗 砖诪谞讬讞讬谉 讗讜转讜 诇诪讜转 砖诐 讗讜 谞讛专讙 讘砖讗专 讚讬谞讬讛诐 讗诇 讬砖讬讗讜 讗转 讗砖转讜 讜诪讗讬 诪转 讜诪讗讬 谞讛专讙 讗讬诇讬诪讗 诪转 诪诪砖 谞讛专讙 诪诪砖 注诇 讛讚专讱 砖驻讬专砖谞讜 讘讗讜诪讜转 讛注讜诇诐 讗诪讗讬 诇讗 讜讛专讬 讙讜讬 诪住讬讞 诇驻讬 转诪讜 诪砖讬讗讬谉 注诇 驻讬讜 讗诇讗 诪转 驻讬专讜砖讜 讬讜爪讗 诇诪讜转 专"诇 诇讬讻谞住 诇讻讬驻讛 讘讬砖专讗诇 讗讜 诇拽讬诪讜谞讬讗 讞诇讬诇讗 讘讙讜讬诐 讜谞讛专讙 驻讬专讜砖讜 讬讜爪讗 诇讬讛专讙 讻讙讜谉 讘讗专讘注 诪讬转讜转 讘讬砖专讗诇 讜讗讬 讝讜 诪讬转讛 讘讙讜讬诐 讜讘讬砖专讗诇 讬砖讬讗讜 讚诇讗 讞讬讬砖讬谞谉 诇讞讝讜 诇讬讛 讝讻讜转讛 讜拽砖讬讗 诇专讘 讬讜住祝 讜转讬专抓 诪转 诪诪砖 谞讛专讙 诪诪砖 讜讘讙讜讬诐 诇讗 讚诪讬诇转讗 讚砖讬讻讬 讘讛 讻讝讜 砖诪转驻讗专讬诐 讘讛专讬讙转诐 讘讚讬谉 注讘讬讚讬 诇诪讬诪专 谞讛专讙 诇讻诇 讬讜爪讗 诇讬讚讜谉 讗注"驻 砖讗讬谞讜 讬讜爪讗 诪讚讬谉 诇讬讛专讙:



讜讘诇讬砖谞讗 讘转专讗 诇讗 砖讗谞讜 讚谞讜转谞讬谉 注诇讬讜 讞讜诪专讬 讞讬讬诐 讗诇讗 讘讘讬转 讚讬谉 砖诇 讗讜诪讜转 讛注讜诇诐 讚砖拽诇讬 砖讜讞讚讗 讗讘诇 讘讘讬转 讚讬谉 砖诇 讬砖专讗诇 讗讬谉 谞讜转谞讬谉 注诇讬讜 讞讜诪专讬 讞讬讬诐 讻诇诇 砖专讗讬讬转 讝讻讜转 讗讞专 讙诪专 讚讬谉 诇讗 砖讻讬讞讗 讜讗讬谉 讞讜砖砖讬谉 诇讛 讜住讬讬注讜 诪讛讛讬讗 讚讻诇 诪拽讜诐 砖讬注诪讚讜 砖谞讬诐 讜讛砖讬讘讜 砖讗讬谉 住讬讜注 诪讻讗谉 讚讘讜专讞 砖谞讬 讜讻谉 住讬讬注讜讛讜 诪讛讛讬讗 讚诪讘讬转 讚讬谉 砖诇 讬砖专讗诇 讜讛砖讬讘讜 讙诐 讻谉 砖讗讬谉 诪讻讗谉 住讬讜注 讚诪转 诪转 诪诪砖 讜讻讜':



讜专讜讘 驻讜住拽讬诐 驻住拽讜 讻诇讬砖谞讗 讘转专讗 讜讘讬讜爪讗 诇讬讛专讙 注诇 讬讚讬 讙讜讬诐 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐 讗讘诇 讘讘讬转 讚讬谉 砖诇 讬砖专讗诇 讗讬谉 谞讜转谞讬谉 注诇讬讜 讞讜诪专讬 讞讬讬诐 讻诇诇 讜讘诪注讬讚讬诐 砖驻诇谞讬 谞讛专讙 讘讗讜诪讜转 讛注讜诇诐 讗讬谉 诪砖讬讗讬谉 讚讻诇 讚砖讬讻讬 讘讛 注讘讬讚讬 诇讗讞讝讜拽讬 砖拽专讬讛讜 讜讗讬谉 爪专讬讱 诇讜诪专 讘讬讜爪讗 诇讬讛专讙 讗讘诇 讘讬砖专讗诇 讗祝 讘讬讜爪讗 诇讬讛专讙 诪砖讬讗讬谉 讜讬砖 驻讜住拽讬谉 诇讞讜诪专讗 讜讘讬谉 讘讘讬转 讚讬谉 砖诇 讬砖专讗诇 讘讬谉 讘讘讬转 讚讬谉 砖诇 讗讜诪讜转 讛注讜诇诐 讗讬谉 诪注讬讚讬谉 注诇讬讜 讜谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐:



讜诇注谞讬谉 诪砖谞转谞讜 讘转诇诪讜讚 讛诪注专讘 讞诇拽讜 讘讛 讘讬谉 讻专拽讜诐 砖诇 讗讜转讛 诪诇讻讜转 诇讻专拽讜诐 砖诇 诪诇讻讜转 讗讞专转 砖讘讻专拽讜诐 砖诇 诪诇讻讜转 讗讞专转 砖讛诐 讻诇讬住讟讬诐 讗讬谉 谞讜转谞讬谉 注诇讬讜 讞讜诪专讬 讞讬讬诐 讻诇诇 讜讗诐 讻谉 诪砖谞转谞讜 讘讻专拽讜诐 砖诇 讗讜转讛 诪诇讻讜转 讜讛讚讘专讬诐 谞专讗讬谉:



讝讛讜 讘讬讗讜专 讛诪砖谞讛 讜驻住拽 砖诇讛 讜诪讛 砖谞讻谞住 转讞转讬讛 讘讙诪' 诪诪讛 砖诇讗 讘讬讗专谞讜讛讜 讘诪砖谞讛 讻讱 讛讜讗:



诪讬 砖讗诪专 诇讗砖转讜 讛专讬 讝讛 讙讬讟讬讱 砖注讛 讗讞转 拽讜讚诐 诇诪讬转转讜 讗住讜专讛 诇讗讻讜诇 讘转专讜诪讛 讛讜讗讬诇 讜讗讬驻砖专 诇讛 讘讞诇讬谉 诪讞诪讬专讬谉 讘讛 诇讞讜砖 砖诪讗 讬诪讜转 讘砖注讛 讝讜 讜讗注"驻 砖讘讛诇讱 诇诪讚讬谞转 讛讬诐 讗讜讻诇转 讘讞讝拽转 砖讛讜讗 拽讬讬诐 诇砖诪讗 诪转 诇讗 讞讬讬砖讬谞谉 讗讘诇 诇砖诪讗 讬诪讜转 讞讬讬砖讬谞谉 讜诪讛 砖谞转讙诇讙诇 讻讗谉 诪诇讜拽讞 讬讬谉 讘讬谉 讛讻讜转讬讬诐 讻讘专 讛转讘讗专 诇诪注诇讛:



讝讛 砖讘讬讗专谞讜 砖讻诇 砖讛谞讬讞讜 讝拽谉 讗讜 讞讜诇讛 谞讜转谞讜 讘讞讝拽转 拽讬讬诐 讬砖 诪砖讬讘讬谉 讘讛 诪诪讛 砖讗诪专讜 讘驻专拽 讛诪驻拽讬讚 讚讬诇诪讗 诪讬转讛 住讘转讗 讜诪讬转讛 讘专转讗 讗诇诪讗 讞讬讬砖讬谞谉 讜转讬专讜抓 讚讘专 讝讛 砖讻诇 砖讗讬驻砖专 讜讛讚讬谉 诪讜讟诇 注诇 讘讬转 讚讬谉 讗讬谉 谞讝拽拽讬谉 诇讜 诇转拽谞讜 讗诇讗 诇讙诪专讬 讜讞讜砖砖讬谉 诇讻诇 讚讘专 砖诇讗 讬爪讗 讚讘专 砖讗讬谞讜 诪转拽谉 诪转讞转 讬讚诐 讗讘诇 讝讜 诪注诪讬讚讬谉 讗讜转讜 讘讞讝拽转讜 诪驻谞讬 砖讗讬 讗讬驻砖专 诇转拽谉 诇讙诪专讬 讜诇讞讜砖:





转讜住驻讜转 专讬"讚

讛砖讜诇讞 讞讟讗转讜 讻讜' 讜讛讗 讘注讬谞讗 住诪讬讻讛 讜转谞讬讗 讘转"讻 讜住诪讱 讬讚讜 讜诇讗 讬讚 讘谞讜 讜诇讗 讬讚 砖诇讜讞讜 讜讗注"讙 讚拽讬"诇 讚住诪讬讻讛 诇讗 诪注讻讘讗 讛"诪 讚讞讝讬 诇住诪讬讻讛 讗讘诇 讛讗讬 讚诇讗 讞讝讬 诇住诪讬讻讛 诪注讻讘讗 讻讚讗诪专讬谞谉 讙讘讬 讘讬诇讛 讚讻诇 砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜 注讬' 讘拽讚讜砖讬谉 讘驻"拽:



讗诪专 专讘 讬讜住祝 讘讞讟讗转 谞砖讬诐 注住拽讬谞谉 讚诇讗讜 讘谞讬 住诪讬讻讛 谞讬谞讛讜 讚讛讻讬 转谞讬讗 讛转诐 讚讘专 讗诇 讘谞讬 讬砖专讗诇 讜住诪讱 讘谞讬 讬砖专讗诇 住讜诪讻讬谉 讜诇讗 讘谞讜转 讬砖专讗诇 住讜诪讻讜转 专讘 驻驻讗 讗诪专 讘讞讟讗转 讛注讜祝 注住拽讬谞谉 讚诇讗 讘注讬 住诪讬讻讛:



诪转谞讬' 讙' 讚讘专讬诐 讗"专 讗诇注讝专 讘谉 驻专讟讗 诇驻谞讬 讞讻诪讬诐 讜拽讬讬诪讜 讗转 讚讘专讬讜 注诇 注讬专 砖讛拽讬驻讛 讻专拽讜诐 讜注诇 住驻讬谞讛 讛诪讟讜专驻转 讘讬诐 讜注诇 讛讬讜爪讗 诇讬讚讜谉 砖讛谉 讘讞讝拽转 拽讬讬诪讬谉 讗讘诇 注讬专 砖讻讘砖讛 讻专拽讜诐 讜住驻讬谞讛 砖讗讘讚讛 讘讬诐 讜讛讬讜爪讗 诇讬讚讜谉 谞讜转谞讬谉 注诇讬讛谉 讞讜诪专讬 讞讬讬诐 讜讞讜诪专讬 诪转讬诐 讘转 讬砖专讗诇 诇讻讛谉 讜讘转 讻讛谉 诇讬砖专讗诇 诇讗 转讗讻诇 讘转专讜诪讛:



转谞讬讗 砖诪注 诪讘"讚 砖诇 讬砖专讗诇 砖讛讬讜 讗讜诪专讬诐 讗讬砖 驻诇讜谞讬 诪转 讗讬砖 驻诇讜谞讬 谞讛专讙 讬砖讬讗讜 讗转 讗砖转讜 砖诪注 诪讘讬转 讚讬谉 (住"讗 诪拽讜诪讜谞讟专讬住讬谉) 砖诇 讗讜诪讜转 讛注讜诇诐 讗讬砖 驻诇讜谞讬 诪转 讗讬砖 驻诇讜谞讬 谞讛专讙 讗诇 讬砖讬讗讜 讗转 讗砖转讜 驻讬' 诪诪讜谞讬诐 诇讛专讜讙 诪转 讛讜讗 砖诪转 诪讗诇讬讜 讘讻讬驻讛 砖砖诐 讛讻谞讬住讜讛讜 谞讛专讙 注"讬 讗讞专 讜讗注"讙 讚拽讬"诇 诪住讬讞 诇驻讬 转讜诪讜 讛讬诪讜谞讬 诪讛讬诪谉 讛专讬 讝讛 讘诪讬诇转讗 讚诇讗 砖讬讬讻讬 讘讛 讗讘诇 讘诪讬诇转讗 讚砖讬讬讻讬 讘讛 注讘讬讚讬 诇讗讞讝讜拽讬 砖讬拽专讬讬讛讜:





诪讛专砖"讗 - 讞讬讚讜砖讬 讛诇讻讜转

讘转讜住' 讘讚"讛 讜讛讗 讘注讬 住诪讬讻讛 讻讜' 讜诇讬讻讗 诇诪讬诪专 讚住诪讬讱 讗讘专讗讬 讻讜' 注讻"诇 诪讬讛讜 讛讱 讚讛讻讗 讜讚讗讬 讚诇讗 谞讬讞讗 诇讗讜拽诪讗 讘讛讻讬 砖讬讛讗 讛诪砖诇讞 住讜诪讱 讘讘讬转讜 讘专讞讜拽 诪拽讜诐 讜拽"诇:


讘讗"讚 讛砖讜诇讞 拽专讘谞讜转讬讜 诪诪讚讬谞转 讛讬诐 讻讛谉 诪谞讬祝 讻讜' 讜讚讜讞拽 诇讗讜拽诪讗 讘注专诇 讜讟诪讗 讻讜' 注讻"诇 讚讗讬 讘注专诇 讜讟诪讗 讗讬讬专讬 诇诪讛 诇讬讛 诇诪谞拽讟 诪诪讚讬谞转 讛讬诐 讜拽"拽 讚诪转谞讬' 讚讛讻讗 讛砖讜诇讞 讞讟讗转讜 诪诪讚讬谞转 讛讬诐 讻讜' 讗诪讗讬 诇讗 诪转讜拽诪讗 讘注专诇 讜讟诪讗 讜讛讗 讚谞拽讟 诪诪讚讬谞转 讛讬诐 诇讗砖诪讜注讬谞谉 讘讞讟讗转 讚诇讗 讞讬讬砖讬谞谉 诇砖诪讗 诪转 讜讛"诇 讞讟讗转 砖诪转讜 讘注诇讬讛 讜讬砖 诇讬讬砖讘 讚讜讚讗讬 讛讜讛 诪爪讬 诇讗讜拽诪讗 讘注专诇 讜讟诪讗 讗诇讗 讚谞讬讞讗 诇讬讛 诇讗讜拽诪讗 讗祝 讘讟讛讜专讬诐 讘谞砖讬诐 讜讘诪讜诇讬诐 讘讞讟讗转 注讜祝 讜讚讜"拽:


讘讗"讚 讘转"讻 诪讝讜讘讜 讜诇讗 诪谞讙注讜 砖诪注 诪讬谞讛 讚讟诪讗 诪砖诇讞 拽专讘谞讜转讬讜 讚讘讛讘讗转 讻讜' 注讻"诇 讻爪"诇 讜讻"讛 讘转讜住驻讜转 讘驻' 讛转注专讜讘讜转 讜讻诪讜 砖讻转讘 诪讛专砖"诇 讜诪讝讛 讛诪拽专讗 谞诇诪讚 讚讟诪讗 诪砖诇讞 拽专讘谞讜转讬讜 讜诪讬谞讬讛 讚讛讜讗 讛讚讬谉 诇注专诇 讜讻诇 讛谞讛讜 讚讗讬谉 专讗讜讬谉 诇住诪讜讱 讚讗讬谉 住诪讬讻讛 诪注讻讘转 讘讛谉 讜拽"诇:


讘讚"讛 讜拽转谞讬 讬砖讬讗讜 讻讜' 诇讗讜拽诪讬 诇讘专讬讬转讗 诪拽诪讬 讚诇讬讞转讜诐 驻讜专住讬 砖谞诪讙 讻讜' 注讻"诇 拽"拽 (讗) 诇驻讬 讝讛 诪讗讬 讚讜讞拽讬讛 讚专讘 讬讜住祝 讚诪讜拽讬 诪转谞讬' 讚讜拽讗 讘讘"讚 砖诇 讬砖专讗诇 讛讗 讗讬讻讗 诇讗讜拽诪讬 讗驻讬诇讜 讘讘"讚 讚注讜讘讚讬 讻讜讻讘讬诐 讜诪拽诪讬 讚诇讬讞转诐 驻讜专住讬 砖谞诪讙 讻讚诪讜拽讬 诇讘专讬讬转讗 讗讘诇 讘转讬' 砖谞讬 砖讻转讘讜 讛转讜住' 谞讬讞讗 讚讘专讬讬转讗 讗讬讬专讬 砖讚讬讬谞讬 注讜讘讚讬 讻讜讻讘讬诐 诪注讬讚讬谉 讻谉 讗讬砖 驻诇讜谞讬 诪转 讗讘诇 诪转谞讬' 讚拽转谞讬 讜注诇 讛讬讜爪讗 诇讬讚讜谉 诇讗 讗讬讬专讬 讗诇讗 讘注讬讚讬 讬砖专讗诇 砖讗讜诪专讬诐 讻谉 讜拽"诇:





讞讻诪转 砖诇诪讛

专砖"讬 讘讚"讛 讞讜诪专讬 讻讜' 诪转讬诐 讘转 讻讛谉 讻讜' 讛讚"讗:


转讜住' 讘讚"讛 讜讛讗 讘注讬 讻讜' 砖诪讘讬讗讬谉 拽专讘谉 讗' 诪住驻拽 讻讜'. 谞"讘 讚诪讜讟讘 砖讬讘讬讗讜 讛拽专讘谉 砖讞讬讬讘讬诐 讘讜讚讗讬 诪砖诇讗 讬拽专讬讘讜 讻诇诇 讗讘诇 讛讻讗 讗诐 讬拽专讬讘讜 诪住驻拽 讗驻讬诇讜 讛诐 砖谞讬诐 讬拽专讬讘讜 拽专讘谉 讗讞讚 砖讛讜讗 讘讜讚讗讬 诪讜转专 驻住讞 讜讗讬谞讛 注诇 讛住驻拽 讜注讜砖讬谉 拽专讘谉 讜讚讗讬 砖诇讗 讻转讬拽讜谞谉 讜注讜讘专讬诐 注诇 诪爪讜转 住诪讬讻讛 讜讚讜"拽:


讘讗"讚 诪讚讚专砖讬谞谉 讘转讜专转 讻讛谞讬诐 讜讗讬砖 讻讬 讬讟讛专 诪讝讜讘讜 讜诇讗 诪谞讙注讜 讻讜' 讻爪"诇. 讜谞"讘 谞"诇 诇驻专砖 讗驻讬' 诇讗 驻住拽 谞讙注讜 诪"诪 讬讘讬讗 拽专讘谞讜 诪讞诪转 讝讬讘讛 讜讚讜"拽:





诪讛专"诐 砖讬祝

讘转讜住' 讘讚"讛 讛讗 讘注讬 住诪讬讻讛 讻讜'. 讛讗 讚诇讗 诪讜拽讬 诪转谞讬' 讚讛讻讗 讘注专诇 讜讟诪讗 诪砖讜诐 讚讚讞讬拽讗 诇讗讜拽诪讬 讘注专诇 讜讟诪讗 讻诪"砖 讛转讜住' 讘住诪讜讱 讜诇讗 诪砖讜诐 讚讗"讻 讛讬讗讱 转诇讜讬 讘诪讚讛"讬 [讚诇拽诪谉 讘转讜住' 讬砖 诇讜诪专 讚讛讚讜讞拽 讛讜讗 讚讛讬讗讱 转诇讜讬 讘诪讚讛"讬 讻诪讜 砖驻讬' 诪讛专砖"讗 砖诐] 讚讜讚讗讬 讘诪砖谞转讬谞讜 讻诇 注爪诪讜转 讛讻讜讜谞讛 讚谞讜转谞讜 讘讞讝拽转 砖讛讜讗 拽讬讬诐 讜诇讗 讗诪专讬谞谉 讚讛讜讬 讞讟讗转 砖诪转讜 讘注诇讬' 讜拽"诇: 


讘讗"讚 讘讬讜专砖 诪砖讜诐 讚讞讟讗转 转谞谉. 讜讞讟讗转 砖诪转讜 讘注诇讬' 诇诪讬转讛 讗讝诇讗 讜讗住讜专 诇讬讜专砖 诇讛拽专讬讘讛. 讜诇讻讗讜专讛 讗讬谉 讛"讗 诇讗讜拽诪讬 讘讬讜专砖 讚讛讗 讛诪讻讜讜谉 讘讞讝拽转 砖讛讜讗 拽讬讬诐 [讜讗讬 讬讜专砖 专砖讗讬 诇讛讘讬讗 讗讬谉 谞"诪 讘诪讛 砖讛讜讗 拽讬讬诐 讚讙诐 讗诐 诪转 讬讜专砖讬谉 诪讘讬讗讬谉 讗讜转讜]: 


讘讗"讚 诪讝讜讘讜 讜诇讗 诪谞讙注讜 讻爪"诇:


讘转讜住' 讘讚"讛 讜拽转谞讬 讬砖讬讗讜 讻讜' 讚讗讬讻讗 诇讗讜拽诪讬 讘专讬讬转讗 诪拽诪讬 讚诇讬讞转讜诐 驻讜专住讬 讻讜'. 讗讘诇 诪砖谞转讬谞讜 诇讗 诪讜拽讬 专讘 讬讜住祝 讻谉 讚拽转谞讬 讜讛讬讜爪讗 诇讬讛专讙 讚讗讝 讜讚讗讬 讻讘专 谞讞转诐 讛驻住"讚 讗讘诇 讘专讬讬转讗 诇讗 拽转谞讬 讛讬讜爪讗 诇讬讛专讙 专拽 讗讬砖 驻诇讜谞讬 谞讛专讙 诪爪讬 砖驻讬专 诇驻专讜砖讬 砖驻住拽讜 注诇讬讜 诇讬讛专讙 讜讻讛"讙 讘注谞讬谉 砖诇讗 谞讞转诐 注讚讬讬谉 讜转诇诪讜讚讗 讚拽讗诪专 讗诇讗 诇讗讜 谞讛专讙 讬讜爪讗 诇讬讛专讙 讻讜' 讚讗诐 谞驻专砖 拽讜讚诐 诇讝讛 讚讛讬讬谞讜 砖诇讗 谞讞转诐 讻"砖 讚拽砖讛 诪讘"讚 砖诇 讬砖专讗诇 讬砖讬讗讜 讗转 讗砖转讜 讜讗讬谉 谞讜转谞讬谉 注诇讬讜 讞讜诪专讬 讞讬讬诐 讜拽"诇:





专砖"砖

转讚"讛 讜讛讗. 讜讬"诇 讚讜讚讗讬 讻讜' 讗讘诇 诇讛讘讬讗 拽专讘谉 讜讚讗讬 讻讙讜谉 诪讜讛"驻 讻讜'. 谞"诇 诇讛讙讬讛 拽专讘谉 讗讞专 讻讙讜谉 讻讜' 讻讚讗讬转讗 讘讚讘专讬讛诐 讘讝讘讞讬诐 (注讛) 注"砖:



讘住讛"讚 讜讬"诇 诪讚讚专砖讬谞谉 讻讜' 诪讝讜讘讜 讜诇讗 诪谞讙注讜 砖"诪 讻讜'. 讛讟"讗 讘诪讙讬诇讛 (讞) 讛拽砖讛 讚讛专讬 拽专讘谉 讝讘 讛讜讗 转讜专讬诐 讜讘谞"讬 讚讗讬谉 讘讛谉 住诪讬讻讛. 讜注诪砖"讻 讘讬讘诪讜转 (拽讚 讘) 讜讘谞讝讬专 (谞讟 讘) 讘讬砖讜讘 讚讘专讬讛诐:



转讚"讛 讗讘诇. 讜讗"转 讜讛诇讗 讞讟讗转 讛注讜祝 讘讗讛 注讛"住 讻讜'. 诇讗 诪爪讗谞讜讛 讗诇讗 讘诪讞讜住专讬 讻驻专讛 讻讚讬 砖转讛讗 诇讜 转拽谞讛 诇讗讻讜诇 讘拽讚砖讬诐 讜讛讻讗 诪讬讬专讬 讘讘讗讛 注诇 讞讟讗 讻讙讜谉 讘拽专讘谉 注讜诇讛 讜讬讜专讚 讜注讬' 讘谞讝讬专 (讻讟):





讛讙讛讜转 讬注讘"抓

讙诪' 注专讘讱 注专讘讗 爪专讬讱. 谞"讘 住讜讻讛 (讻讜 注"讗):


转讜住壮 讚"讛 讜讛讗 讘注讬 住诪讬讻讛 讜讻讜' 诪砖讜诐 讚讞讟讗转 转谞谉. 谞"讘 讜讞讟讗转 砖诪转讜 讘注诇讬讛 诇诪讬转讛 讗讝诇讗:





讙诇讬讜谉 讛砖"住 - 专讘讬 注拽讬讘讗 讗讬讙专

转讜住' 讚"讛 讜讛讗 讘注讬 住诪讬讻讛 讻讜' 讚讘讛讘讗转 拽专讘谉 讗讬讬专讬. 注讬讬谉 诪讜"拽 讚祝 讟讜 注"讘 转讜住' 讚"讛 讗讞专讬. 讜注讬讬谉 讘讟讜专讬 讗讘谉 诪讙讬诇讛 讚祝 讞 注"讗 讚"讛 诪讝讜讘讜:





讞讬讚讜砖讬 讞转"住

讜讛讗 谞讜讚 讚讻砖诪讗 讬诪讜转 讛讜讗 讜驻诇讬讙讬. 爪注"讙 诪讛 注谞讬谉 讝讛 诇讝讛 讗讚诐 诪注讜转讚 诇诪讬转讛 讜讗讞讝"诇 讗讬谉 讗讚诐 谞拽讜讛 砖诇讗 讬诪讜转 讜讻砖诐 砖讛讬' 诇讜 讞讝拽转 讞讬 讻讱 讛讬讛 诇讜 讞讝拽讛 砖注转讬讚 诇诪讜转 讜讞讻诪讬诐 讛专讗砖讜谞讬诐 讙讚专讜 讙讚专 讛讗讚诐 讞讬 诪讚讘专 诪转 诪砖讗"讻 谞讜讚 讗讬谉 讛讻专讞 砖讬讘拽注 诇注讜诇诐 讗注"驻 砖讛讜讗 讘诪爪讬讗讜转 讗讘诇 讗讬谞谞讜 诪讜讻专讞. 讜爪专讬讱 诇讜诪专 讚驻专讬讱 讘讛讚专讙讛 讗诐 讛讻讗 砖讞讝拽转 讛讬转专 诇讗讜讻诇 转专讜诪讛 讜讞讝拽转 讞讬讬诐 诪住讬讬注讗 诇讬讛 讗驻"讛 诪砖讜诐 砖诪注讜转讚 诇诪讜转 讞讬讬砖讬谞谉 讗"讻 讛讻讗 砖讞讝拽转 讟讘诇 砖讗讬谞讜 注讜讘专 诪讗诇讬讜 诇注讜诇诐 讗讬讱 谞讚讞讛 诪驻谞讬 讞讝拽转 拽讬讜诐 讻谞讙讚 砖讗驻砖专 砖讬讘拽注 讜诪砖讜"讛 讚讘专 讘讬讛 专讘讗. 讗讘诇 诇注讜诇诐 讘注诇诪讗 讻诇 讚讘专 砖讛讜讗 讘讞讝拽转讜 诇讗 讞讬讬砖讬谞谉 砖讬讗专注 讘讜 讚讘专 讻"讗 讘讚讘专 讛注讜诪讚 诇讻讱 讻讙讜谉 砖诪讗 讬诪讜转 讘讘注诇 讞讬 讜砖诪讗 转专讗讛 讘谞讚讛 讜讻讚讜诪讛 讜讬转讚 讛讜讗 砖诇讗 转诪讜讟 讜注' 专诪讘"谉 专驻"讘 讚讻转讜讘讜转 讚讗砖讛 诪注讜转讚转 诇讛转拽讚砖 讜诇讛谞砖讗 诇讗讬砖 注"砖 讜讻诇 讻讬讜爪讗 讘讝讛. 讜讛谞讛 讟讜"讝 讘讬讜"讚 专住讬' 砖爪"讝 专诪讬 讚讬拽诇讗 讜讝拽驻讬' 讚讛讻讗 诪讜拽诪讬谞谉 讘讞讝拽转 讞讬 讜讗诇讜 讘驻住讞讬诐 爪"讗 讙讘讬 诪驻拽讞 讛讙诇 诪讟诪讗讬诐 讗讜转讜 讜诪讞讬讬讘讬诐 讘驻住讞 砖谞讬 讜讻' 转讜住' 诪砖讜诐 砖谞诪爪讗 诪转 讗诪专讬谞谉 诪注讬拽专讗 讛讬' 诪转 砖讻诇 讛讟讜诪讗转 讻砖注转 诪爪讬讗转谉 讜诪砖诪注 讚诇讗 诪讟注诪讗 讚讻讘专 谞驻诇 注"讙 讙诇 讜讗讬转专注 讗诪专讬' 讛讻讗 讜讻诪"砖 谞讛"讻 讚讛专讬 诪住讬讬诪讬 转讜住' 讚讻诇 讛讟讜诪讗讜转 讻砖注转 诪爪讬讗转谉 诪砖诪注 讚讻诇诇讗 讻讬讬诇 讜讛讗诪谞诐 转讜住' 讘注讬专讜讘讬谉 讜讘谞讚讛 讚祝 注"讗 讛讜讻讬讞讜 讚讛讗 讚讻诇 讛讟讜诪讗讜转 讻砖注转 诪爪讬讗转谉 讛讜讗 专拽 诪讚专讘谞谉 讜诇转专讜诪讛 讜拽讚砖讬诐 讚讜拽讗 讜讻讘专 讛专讙讬砖 讘住转讬专讛 讝讜 讘讞讬讚讜讚 讛诇讻讛 砖讘住讜祝 住' 住讚专讬 讟讛专讛 讜讻讘专 注诪讚 讘讝讛 讘转砖讜' 讞讻诐 爪讘讬 住讬诪谉 讙' 讜诪转讞讝拽 讘注讚 讚讘专讬 转讜住' 讗诇讜 砖讛讬讗 讚讗讜专讬讬转讗 讜讻"讻 专砖讘"讗 诇注讬诇 讘住讜讙讬讗 讚砖讬讬专讜转 讘讙讟 砖谞诪爪讗 讘诪拽讜诐 砖谞讻转讘 讻"注 诪讜讚讬诐 讚诪讛讚专讬谞谉 诪砖讜诐 讻诇 讛讟讜诪讗转 讻砖注转 诪爪讬讗转谉. 谞诪爪讗 诪讜讻讞 诪讻讗谉 讚诇讗 诪讜拽诪讬谞谉 讘讞讝拽转 讞讬 讚讗诇转"讛 讛"诇 诇诪讬诪专 讛砖转讗 诪转 讻诪讜 诪拽讜讛 砖谞讬诪讚讚 讜谞诪爪讗转 讞住专讛 讗诪专讬谞谉 讛砖转讗 讛讬讗 讚讞住专 讗注"讻 诇讗 讗诪专讬谞谉 讘讗讚诐 讛诪注讜转讚 诇诪讜转 讜讬讜诐 讛诪讜转 诪讬讜诐 讛讜诇讚讜 诇讗 讗诪专讬谞谉 讛砖转讗 诪转 讗诇讗 诪讚诪转 诇驻谞讬谞讜 讗诪专讬谞谉 谞诪讬 诪转 诪注讬拽专讗 讜诪讛 砖拽砖讛 注诇 讝讛 诪诪讛 讚讗讬转讗 讘转讜住驻转讗 讚诪讜讚讬诐 专讘谞谉 诇专"诪 讘专讗讜讛讜 讞讬 诪讘注专讘 讻' 讞讻诐 爪讘讬 诇讞诇拽 讘讬谉 转诇讬' 讝诪谉 诪专讜讘讛 诇讝诪谉 诪讜注讟. 讜讗谞讬 讗讜诪专 讻讚讘专讬讜 讜诇讗 诪讟注诪讬讛 讗诇讗 谞讛讬 讚讗讚诐 诪注讜转讚 诇诪讜转 诪"诪 诪讬转讛 驻转讗讜诪讬转 诇讗 砖讻讬讞讗 讜注"讻 讻讘专 谞讜诇讚讜 讘讜 诪拽专讬 诪讜转 讗讬讝讛 讬诪讬诐 讜诪讗讝 驻住拽 讞讝拽转 讞讬讜转讜 讜讗讬谉 讗谞讜 讬讜讚注讬' 注讚 讻诪讛 谞讞讜砖 诇诪驻专注 注"讻 讞讬讬砖讬谞谉 诇诪驻专注 注讚 讻诪讛 讬诪讬诐 诪砖讗"讻 专讗讜讛讜 讞讬 讜讘专讬 讗讜诇诐 讘注专讘 讗"讻 讗驻讬诇讜 谞讞诇砖 诪讬讚 诪"诪 讛"诇 诪讬转转 驻转讗讜诐 讚诇讗 砖讻讬讞 注"讻 讗诪专讬谞谉 讛砖转讗 讘讝讜 专讙注 诪转 讜讗"砖 讜诇拽"诪. 讜注诪"砖 讘砖诪诇讛 讞讚砖讛 讘诪住' 诪"拽 讘讚讘专讬 讟讜"讝 讛诇诇讜. 砖讜讘 讘注讬 讟讜"讝 诇讗转讜讬讬 诪驻' 讛诪讚讬专 讚诪讞诇讬祝 驻专讛 讘讞诪讜专 专讗讬' 讝讜 讚讞讗讜 谞讛"讻 讜讻诇 讛讗讞专讜谞讬诐 讚讛转诐 讗讜拽讬 诪诪讜谞讗 讘讞讝拽转 诪专讗. 砖讜讘 诪讬讬转讬 诪砖讜"注 讗"注 住讬诪谉 讬"讝 住注讬祝 讻"讝 讚注转 讛讬砖 讗讜住专讬诐 砖讛讜讗 讛专砖讘"讗 讜住"诇 讚转讜诇讬谉 砖讻讘专 诪转 讝诪谉 专讘 讜诇讗 讗诪专讬谞谉 讛砖转讗 讛讗 讚诪转 讜注诇 讝讛 讛砖讬讘 谞拽讛"讻 讜讘"砖 住拽驻"讚 讜讘砖诪诇讛 讞讚砖讛 讘诪住' 诪"拽 砖诐 讻讜诇诐 诇讚讘专 讗讞讚 谞转讻讜讜谞讜 讗诇讗 砖讛诐 拽爪专讜 讜讗谞讬 讗驻专砖 讚注转 讛讙讗讜谞讬诐 讛谞"诇 讚住"诇 讘讛讗 驻诇讬讙讬 讚讬注讛 拽诪讬讬转讗 住"诇 讗讜拽讬 讛讗讬 讙讜祝 砖谞诪爪讗 讗讞讝拽转 讞讬 讜讛砖转讗 诪转. 讜讛专砖讘"讗 住"诇 讗讚专讘讗 讗讜拽讬 讙讘专讗 讚讛讗讬 讗讬转转讗 砖注讜讚谞讜 讞讬. 讜讛讗讬 讙讜驻讗 砖诇讗 讬讚注谞讜 诪讬 讛讜讗 讜诇讗 专讗讬谞讜讛讜 讘讞讬讬诐 谞讗诪专 砖讻讘专 诪转 诪讻诪讛 讬诪讬诐 讜讛诇讗 讻诪讛 诪转讬诐 讘讻诇 讬讜诐 讜讻讘专 专讘讬诐 砖转讜 讜讗"讻 讗讬谉 专讗讬' 诇讛讟"讝 诪讚注转 讛专砖讘"讗 讛诪讞诪讬专 讚砖讗谞讬 讛转诐 讚讗讬讻讗 讞讝拽转 讙讘专讗 讚讛讗讬 讗讬转转讗:


讜讗谞讬 讗讜诪专 注讜讚 讻诪讜住讬祝 注诇 讚讘专讬讛诐 讚讙诐 讛专砖讘"讗 讬讜讚讛 讚讙诐 讛讗讬 讙讜驻讗 诪讜拽诪讬' 讗讞讝拽讛 讚讞讬 注讚 讛砖转讗. 讜讗诪谞诐 讛谞"讬 讻转讘 讘砖诐 专讬讟讘"讗 讚诪住转讘专讗 诇拽讜诇讗 讻讬讜谉 砖讗讬谉 谞专讗讛 砖讜诐 砖讬谞讜讬 驻谞讬诐 讜砖诪讗 谞转驻讞 讞砖砖讗 讚专讘谞谉 讛讜讗 注讻"诇 讜讚讘专讬讜 转诪讜讛讬诐 诪讬 讛讙讬讚 诇讜 砖诇讗 谞砖转谞讛 讜砖讞砖砖讗 讚专讘谞谉 讛讜讗 讻讬讜谉 砖诇讗 谞专讗讛 砖讜诐 砖讬谞讜讬 驻砖讬讟讗 讗讬 讛讬' 谞专讗讛 诇谞讜 砖讬谞讜讬 诇讗 讛讬讬谞讜 诪住讜驻拽讬诐 讘讗住讜专讛 砖诇 讛讗砖讛 讜讛诇讗 注诇 讝讛 讗谞讞谞讜 讚谞讬谉. 讗讘诇 讚讘专讬 讛专讬讟讘"讗 谞讻讜谞讬诐 讜诪讜讻专讞讬诐 讚讛诇讗 讬驻诇讗 诪讛"转 诇讞讜砖 注诇 砖讬谞讜讬 讜诇讗 谞讬诪讗 讝讗转 讛爪讜专讛 诇讗 谞砖转谞讬转 诪注讜诇诐 讜拽"讜 诪诪讞讟 砖谞诪爪讗转 诪诇讗讛 讞诇讜讚讛 讘谞讚讛 讚' 注"讗 讗注"讙 讚诪讞讟 讘转讞讬诇转 注砖讬转讛 讛讬转讛 讞讚砖讛 讘诇讬 讞诇讜讚讛 讜谞转讛讜讛 注转讛 诪讞讚砖 诪"诪 讗诪专讬谞谉 讻诪讜 砖谞诪爪讗转 注转讛 讞诇讜讚讛 讻谉 讛讬转讛 讻讗谉 诪转讞讬诇转讛 讜讗注"讙 砖讻转讘 转讜住' 砖诐 砖讛讟注诐 讚诪讜拽诪讬谞谉 讛讟讛专讛 讘讞讝拽转 讛讟讛专讛 诪"诪 讛讻讗 砖爪讜专转 讗讚诐 诪注讜讚讜 讻讱 讛讬' 诪讛"转 砖诇讗 谞讗诪专 诪谉 讛转讜专讛 讻诪讜 砖谞诪爪讗转 讻讱 讛讬转讛 讜诇讗 谞砖转谞讛 讘讛 讚讘专 讜讝讛 讛讬' 拽砖讛 诇讛专讬讟讘"讗. 讗诪谞诐 讬"诇 讗讛"谞 讬砖 诇谞讜 讘' 讞讝拽讜转 诇讛转讬专 讛讬讬谞讜 讞讝拽转 讛爪讜专讛 砖诇讗 谞砖转谞讬转 讜讞讝拽转 讞讬讬诐 砖诇 讙讜祝 讝讛. 讗讱 讬砖 讘' 讞讝拽讜转 诇讛讞诪讬专 讞讝拽转 讗砖讛 讘讗讬住讜专讛 拽讬讬诪讗 讜讞讝拽转 讞讬讬诐 讘讛讘注诇 诪砖讜"讛 讗讜住专 讛专砖讘"讗. 讜讘住驻专 讗讘谉 驻讬谞讛 住讬' 讬"讝 讻转讘 讛讜讻讞讛 诇讛拽诇 讻讚讬注讛 讛专讗砖讜谞讛 诪讚讗诪专讬谞谉 讘讬讘诪讜转 拽讻"讗 注"讗 讜讗住拽讜讛讜 诇讘转专 转诇转讗 讬讜诪讬谉 讜注讜讚 砖诐 讜讗住拽讜讛讜 诇讘转专 讛' 讬讜诪讬谉 诪砖诪注 讛讗 讗讬 诇讗 讛讜讛 讬讚注谞讗 诇讻诪讛 讬讜诪讬谉 诇讗 讗讬驻砖讟讗 讗讬讘注讬 砖"诪 住转诪讗 诇讛拽诇 讚讚讬讬谞讬谞谉 讗讛讗讬 讙讜驻讗 砖诪爪讬谞讜 讜讗诪专讬谞谉 讛砖转讗 谞驻诇 诇诪讬诐 讜诇讗 讗讞讝拽转 讞讬 讚讘注诇 讛讗砖讛 注"砖 讜讚讘专 谞讻讜谉 讛讜讗. 讘专讗讬谞讜 砖谞驻诇 诇诪讬诐 讚讻讘专 谞驻拽讬 诪讞讝拽转 讗讬住讜专 讚讗讜专讬讬转讗 讗讘诇 讗讬谉 专讗讬讛 诪讝讛 诇讛拽诇 讛讬讻讬 讚诇讗 讗讬转专注 讞讝拽转 讗"讗. 讜注讜讚 诇驻讬 讟注诪讜 砖诇 讟讜"讝 讚讗讚诐 诪注讜转讚 诇诪讜转 讝讛 砖讬讬讱 讘诪转 讘讟讘注 讗讘诇 讘诪转讬诐 讘诪拽专讛 讘谞讛专讙 讚诪讬讬专讬 讘讬讛 砖讜"注 讗讜 讘谞讟讘注 讘讝讛 诇讗 砖讬讬讱 讻诇诇 住讘专转 讟讜"讝. 讜讛谞讛 讛专"谉 诇拽诪谉 住"驻 诪讬 砖讗讞讝讜 讘诪转谞讬' 讻转讘 讘转讜讱 讬"讘 讞讜讚砖 讜讻讜' 诪讙讜专砖转 讜讗讬谞讛 诪讙讜专砖转 讛拽砖讛 讛专"谉 谞讜拽诪讗 讘讞讝拽转 讞讬 讜谞讬诪讗 讛砖转讗 诪转 讜转讬' 讛专讬 诪转 诇驻谞讬谞讜 注"砖 讜讛讜讗 诇讻讗讜专讛 讻讟"讝 讗诇讗 讬"诇 讚诇讻讗讜专讛 讚讘专讬 讛专"谉 爪"注 诪讗讬 拽砖讬讗 诇讬讛 讛讗 讛讗砖讛 讘讞讝拽转 讗讬住讜专 诇砖讜拽 注讜诪讚转 讚诪转讞讝拽转 诪讗讬住讜专 诇讗讬住讜专 诪讗砖转 讗讬砖 诇讝拽讬拽讛 讬讘讜诐 讜讗"讻 谞讛讬 谞诪讬 讚诪讜拽诪讬谞谉 讙讘专讗 讘讞讝拽转 讞讬 讛"诇 讘' 讞讝拽讜转 诪转谞讙讚转 讜诪讙讜专砖转 讜讗讬谞讛 诪讙讜专砖转 讜爪"诇 拽讜砖讬' 讛专"谉 讛讬讗 讻讬讜谉 讚讞讝拽转 讗讬住讜专 砖诇讛 谞讙专注 注"讬 砖讗谞讜 注讜住拽讬诐 讘讘讬讟讜诇讛 诇讛诪爪讬讗 诇讛 讙讟 诇讛讜爪讬讗讛 诪讞讝拽讛 讝讜 讜讻诪"砖 转讜住' 谞讝讬专 住"讚 注"讗 讚"讛 讗诪专 讗讘讬讬 讜诪讘讜讗专 讬讜转专 讘专砖讘"讗 专讬砖 住' 转讜讛讘"讬 诇注谞讬谉 讞讝拽讛 砖讗讬谞讜 讝讘讜讞 讜砖驻讬专 拽' 诇讛专"谉 讜转讬' 讛讻讗 谞诪讬 讗讬转专注 讞讝拽转 讞讬 砖讛专讬 注讻"驻 诪转 诇驻谞讬谞讜. 讜讘住' 注爪讬 讗专讝讬诐 诪讬讬转讬 专讗讬讛 诇讟讜"讝 诪住"驻 诪讬 砖诪转 讛讗讘 砖谞砖讘讛 讜诪转 讘谉 讘转讜 讘诪讚讬谞讛 讜讻讜' 讜讗诪讗讬 诇讗 谞讬诪讗 讗讜拽诪讬 讗讜转讜 砖讗讬谞讜 诇驻谞讬谞讜 讘讞讝拽转 讞讬 讜讛砖转讗 诪转 注"砖. 讜诇讻讗讜专讛 诪砖诐 专讗讬讛 诇讛讬驻讜讱 诪讚谞拽讟 讛讗讘 砖谞砖讘讛 讜诇讗 讗诪专 讛讗讘 砖讛诇讱 诇诪讚讛"讬 讗注"讻 诪砖讜诐 讚讗讝 讛讜讛 讗诪专讬谞谉 讗讜转讜 砖讗讬谞讜 诇驻谞讬谞讜 诪转 讛砖转讗 讗讘诇 砖讘讜讬 诇讗 诪讜拽诪讬谞谉 讘讞讝拽转 讞讬 讻诪"砖 转讜住' 讘砖诪注转讬谉 讜讘讘"诪 讜讝讛 讘专讜专. 讗诪谞诐 讘砖讘讜转 讬注拽讘 讞"讗 住讬' 爪"讞 诪讬讬转讬 专讗讬' 诪讘"讘 拽谞"讙 注"讘 讛专讬 诪转 讜讛专讬 拽讘专讜 诪讜讻讬讞 注诇讬讜 讜驻讬' 专砖讘"诐 讜转讜住' 诪讚讛砖转讗 诪转 诪注讬拽专讗 谞诪讬 诪转 讜诪讬讬转讬 注诇讛 驻诇讜讙转转 专"讬 讜专"谞 讜拽讬讬"诇 讻专"谞 诪讚讛砖转讗 讘专讬 诪注讬拽专讗 谞诪讬 讘专讬 讛讜讛. 讜注讜讚 诪转讜住' 讬讘诪讜转 住"讞 住讜祝 注"讗 讚讛拽砖讜 谞讜拽诪讬' 讘讞讝拽转 拽讟谉 讜转讬专爪讜 诪讚讛砖转讗 讘谉 讟' 诪注讬拽专讗 谞诪讬 讛讻讬 讛讜讛 注"砖 讜讝讛 讘讜讚讗讬 讻讛讟"讝. 讜讗讞专 讗讞专讜谉 讗谞讬 讘讗 讬注谉 讻讬 讚讘专讬 转讜住' 讚驻住讞讬诐 爪"讗 讚诪讬讬转讬 诪讻诇 讛讟讜诪讗讜转 讻砖注转 诪爪讬讗转谉 讜讛专讬 讛讜讻讬讞讜 转讜住' 讘注讬专讜讘讬谉 讜讘谞讚讛 砖讝讛 讛讜讗 讚专讘谞谉 讘转专讜诪讛 讜拽讚砖讬诐. 讜谞诇注"讚 诇讬讬砖讘 讜讗讬谉 讻讗谉 诪讞诇讜拽讜转 讚讛转讜住' 专讬砖 驻' 注砖专讛 讬讜讞住讬谉 讙讘讬 拽讚砖讛 讗讘讬讛 讘讚专讱 讻转讘 讛讗 讚诇讗 诪讬讬转讬 砖"住 驻"拽 讚谞讚讛 讛讱 讚谞讙注 讗' 讘诇讬诇讛 讜讻讜' 诪砖讜诐 讚诇讗 讚诪讬 讗讛讚讚讬 讚讘谞讬讚讛 诇讬转 诇谞讜 砖讜诐 专讬注讜转讗 讗诇诪驻专注 诪砖讗"讻 讛讻讗 注讻"驻 讘讜讚讗讬 谞讙注 讜诇讗 讬讚注 讗讬 讞讬 讗讬 诪转 讜诪讗讝 讻讘专 讗讬转专注 讞讝拽转讜 注"砖. 讜爪"诇 转讜住' 讚注讬专讜讘讬谉 讜讚谞讚讛 讚诪讚诪讛 诇讛讜 讗讛讚讚讬 讛讬讬谞讜 诪砖讜诐 讚诇注讜诪转 讝讛 讘谞讚讛 谞诪讬 讗讬讻讗 讞讚讗 诇专讬注讜转讗 砖讛专讬 讛讬讗 讟诪讗讛 诇驻谞讬谞讜 讚讞讝讬' 讛砖转讗 诪砖讗"讻 讘谞讙注 讘讗' 讘诇讬诇讛 谞讛讬 讛砖转讗 诪转 讝讛 诇驻谞讬谞讜. 讗讘诇 讛谞讜讙注 讛讝讛 砖讗谞讜 讚谞讬谉 注诇讬讜 讗讬谞讜 讟诪讗 诇驻谞讬谞讜 注"讻 讬砖 诇讚诪讜转 讻讬 讛讬讻讬 讚谞讚讛 讗讬谞讛 诪讟诪讗讛 诇诪驻专注 诇讞讜诇讬谉 专拽 诇转专讜诪讛 讜拽讚砖讬诐 讛讛"谞 谞讙注 讘讗' 讘诇讬诇讛 讻谉 谞专讗讛 诇讬 住讘专转 讛转讜住'. 讜诇驻"讝 讗讜诪专 讗谞讬 讛讬讻讬 讚讜讚讗讬 谞讙注 讜讙诐 讜讚讗讬 讟诪讗 讛砖转讗 诇驻谞讬谞讜 讻"注 诪讜讚讬诐 讘讬谉 专"诪 讘讬谉 专讘谞谉 讚讗诪专讬谞谉 讻诇 讛讟讜诪讗转 讻砖注转 诪爪讬讗转谉 诪谉 讛转讜专讛 讜讛讻讗 讘讙诇 注讙讜诇 诪讬讬专讬 讻讚诪驻专砖 砖诐 砖谞讙注 讘讻诇讜 诪讬讚 讘转讞诇转 驻讬拽讜讞 讜讛砖转讗 谞诪讬 讟诪讗 讘驻谞讬谞讜 注"讻 讛讞诇讬讟讜 讚诪讞讬讬讘 讘驻住讞 砖谞讬. 讜讛砖转讗 讚讗转讬转 诇讛讻讬 诇拽"诪 诪讘"讘 拽谞"讙 注"讘 讚讛转诐 讛讬讛 砖讻讬讘 讜专诪讬 讘注专住讬' 谞讛讬 讞讝拽转 讞讜诇讬诐 诇讞讬讬诐 讻讚讗拽砖讬 讗讘讬讬 讛转诐 诪"诪 诇讗 讞讬讬砖讬谞谉 诇讬讛 诪砖讜诐 讚诪转 讛砖转讗 讛"诇 讛讞讜诇讬 讻谞讜讙注 讜讛诪讬转讛 讻讟讜诪讗讛 讜讘转专转讬 诇专讬注讜转讗 讻"注 诪讜讚讜 讚讻砖注转 诪爪讬讗讜转谉 讜诪讬讬转讬 注诇讛 诪讚专"谞 讻讬讜谉 讚讻"注 讘讞讝拽转 讘专讬讗讬诐 讛"诇 讻讜讚讗讬 诪讙注 讜讛专讬 讛讜讗 讘专讬 诇驻谞讬谞讜 讙"讻 诪砖讜"讛 诪讜爪讬讗讬诐 诪诪讜谉 讜讻砖讛讜讗 砖讻"诪 诇驻谞讬谞讜 讗注"讙 讚诇讬转 讻讗谉 专讬注讜转讗 讚谞讜讙注 诪"诪 住驻讬拽讗 讛讜讛 讜讗讬谉 诪讜爪讬讗讬谉 诪诪讜谉 讜诪讜拽诪讬谞谉 诪诪讜谉 讗讞讝拽转讬讛. 讜讻谉 讘讛讗 讚转讜住' 讬讘诪讜转 住"讞 注"讗 讛谞"诇 讬"诇 讻讬讜谉 讚讜讚讗讬 讘讗 注诇讬' 讜讙诐 注讻砖讬讜 讛讬讗 注讻"驻 驻住讜诇讛 诇讻讛讜谞讛 诇驻谞讬谞讜 讻诪"砖 转讜住' 讗住讜专讛 谞诪讬 诇转专讜诪讛 讗讘诇 讛讬讻讬 讚诇讬讻讗 转专转讬 诇专讬注讜转讗 诪讜拽诪讬谞谉 讘讞讝拽转 讞讬. 注"讻 诇注谞讬谉 讗讘讬诇讜转 讻注讜讘讚讗 讚诪讛专"诐 诪讬谞抓 讝"诇 讗讬 讛讬' 讞讜诇讛 讜讛砖转讗 诪转 讗诪专讬谞谉 讻讘专 诪转 诇诪驻专注 诪讬诪讬 讞诇讬讜 讜讗讬 讗讬讻讗 转诇转讬谉 讬讜诪讬 讗讬谞讜 爪专讬讱 诇讛转讗讘诇 讗讘诇 讗讬 讛讬' 讘专讬 讜诪转 讗讬谉 诇讛拽诇 讗诇讗 诪讞诪转 住驻拽 讗讘讬诇讜转 诇讛拽诇. 讜诇注谞讬谉 注讬讙讜谞讗 讚讗转转讗 讗诐 诇讗 诪转 诪讞诪转 讞讜诇讬 讛讬讛 谞专讗讛 诇讛拽诇 诪"诪 讗讬谉 诇注砖讜转 诪注砖讛 讘诇讬 爪讬专讜祝 讛专讘讛 讛讬转讬专讬诐 注讜讚. 讜诇注谞讬谉 讘砖专 住驻拽 谞砖讞讟讛 讛讘讛诪讛 转讜讱 讙' 讬诪讬诐 讬驻讛 讻转讘 驻诇转讬 住讬' 住"讟 讗诪专讬谞谉 讛砖转讗 讛讗 讚谞砖讞讟讛 讜诪"诪 谞"诇 讗诐 谞砖专讛 讛讘砖专 讘诪讬诐 讜砖讜讘 谞砖转讛讛 讜住驻拽 讗诐 砖讛讛 讙' 讬诪讬诐 诪注转 砖专讬讬转讜 讘诪讬诐 讬砖 诇讛讞诪讬专 讚讗讬谉 讻讗谉 讞讝拽讛 砖诇 讻诇讜诐. 讜砖讜讞讟 砖讗讬转专注 注讬讬谉 砖诪诇讛 讞讚砖讛 住讬' 讘':


讜讛讗 讘注讬 住诪讬讻讛. 讻' 转讜住' 讘住讜祝 讛讚讬讘讜专 讚诇讗 讗诪专讬谞谉 讘住诪讬讻讛 讻诇 砖讗讬谞讜 专讗讜讬 诇讘讬诇讛 讘讬诇讛 诪注讻讘转 讘讜 诪砖讜诐 讚讻转讬讘 诪讝讜讘讜 讜住讬驻专 讜诇讗 诪讝讜讘讜 讜谞讙注讜. 讛拽砖讛 讛讙讗讜谉 诪讛专"讬 驻讬拽 诇讙讬住讜 讛讙讗讜谉 讘转砖讜' 讝讻专讜谉 讬讜住祝 讘' 拽讜砖讬讜转 讗' 驻"拽 讚诪讙讬诇讛 诪讘讜讗专 讛讗讬 诪讝讜讘讜 讗转讬 诇注谞讬谉 住驻讬专转 谞拽讬讬诐 讜诇讗 诪讬讬专讬 诪拽专讘谉 讜拽讜砖讬' 讝讜 诇讗 爪专讬讻讛 诇驻谞讬诐 讚住"诇 诇讛转讜住' 讚拽专讗 讚拽讗诪专 诪讝讜讘讜 讜诇讗 诪谞讙注讜 讜住驻专 讜讘讬讜诐 讛砖诪讬谞讬 讬讘讗 讗讻讜诇讛 驻专砖讛 拽讗讬 讜诇拽"诪 讗讱 拽讜砖讬讗 砖谞讬讛 讛讬讗 注爪讜诪讛 讜讛讗 讝讘 诇讗 诪讬讬转讬 讗诇讗 拽讬谞讬谉 讚诇讗讜 讘谞讬 住诪讬讻讛 谞讬谞讛讜 讜爪注"讙. 讜诪"诪 谞诇注"讚 诇讬讬砖讘 讚住"诇 诇讛转讜住' 讻讬讜谉 讚讻转讬讘 讘驻住讜拽 讗' 讘驻' 讜讬拽专讗 讜讛讘讬讗 讗转 拽专讘谞讜 讜住诪讱. 讜讛谞讛 诪爪讜转 讛讘讗讛 讜住诪讬讻讛 讘讞讚讗 诪讞转讗 诪讞转讬谞讛讜 拽专讗 讜讘讝讘 讟诪讗 砖讗"讗 诇注砖讜转 砖诇讬讞 讻诪讜转讜 讚讻诇 诪讛 讚讗讬讛讜 诇讗 诪爪讬 注讘讬讚 诇讗 诪爪讬 诪砖讜讬 砖诇讬讞 谞诪爪讗 讗讬谞讜 讘讛讘讗讛 讻诇诇 诇讗 注"讬 注爪诪讜 讜诇讗 注"讬 砖诇讜讞讜 讜讗驻"讛 诪砖诇讞 拽讬谞讬谉 砖诇讜 砖"诪 讗讬谉 讛讘讗讛 诪注讻讘 讗注"驻 砖讗讬谞讜 专讗讜讬 诇讛讘讗讛 讜讛"讛 诇住诪讬讻讛 讚讘转 讘讬拽转讗 讛讬讗 讻谞诇注"讚:


诇讗 诇讬注讜诇 讞讜诇讬谉 诇注讝专讛. 诪讚诇讗 拽讗诪专 诇讬转讬' 讞讟讗转 讛诪转讜转 诪砖诪注 讻讚诪驻专砖 讘谞讝讬专 讻"讟 注"讘 讚住"诇 讞讟讗转 注讜祝 诇讗 讙诪讬专讬 讚转诪讜转 讗讘诇 讞讜诇讬谉 讘注讝专讛 诪讬讛转 讛讜讛. 讜诪讬讛讜 专砖讘"讗 讻' 讚讙诪' 讗拽专讘谉 拽砖讬' 讗讘诇 讞讟讗转 注讜祝 讻讬讜谉 讚诪诇讬拽讛 讛讬讗 讜讗讬 讗讬转 讘讬讛 拽爪转 住驻拽 讗讬谞讛 谞讗讻诇转 驻砖讬讟讗 砖诇讗 讛讬' 专讗讜讬 诇拽讘诇 诪讛砖诇讬讞 讻砖讬讘讗 讛讘注诇 讛讚讘专 讜讬讗讻诇讜 讛讻讛谞讬诐 讗讱 诪转讜住' 诇讗 诪砖诪注 讻谉 讙诐 诇砖讜谞诐 诪讙讜诪讙诐 诪讛 砖讻' 诇砖诇讬讞 讗讬谉 诇讛讘讬讗 讞讜诇讬谉 诇注讝专讛 诪住驻拽 注讻"诇 诪砖诪注 砖讜诐 讞讟讗转 注讜祝 讛讘讗讛 注诇 讛住驻拽 诇讗 诪拽讘诇讬谉 诪砖诇讬讞 讜讝"讗 讗诇讗 讛讻讗 讚讗讬 诇讗 讛讜讛 诪讜拽诪讬谞谉 诇讬讛 讘讞讝拽转 讞讬讬诐 诪讛讬讻讬 诪拽讘诇 诪砖诇讬讞 讘住驻拽 讬讘讬讗 讛讜讗 注爪诪讜 讜讬讛讬讛 讜讚讗讬 讜拽诪"诇 讚讛"谞 注"讬 砖诇讬讞 讛讜讛 讜讚讗讬 讚诪讜拽诪讬' 讘讞讝拽转 讞讬讬诐:


砖诇砖讛 讚讘专讬诐 讛注讬讚 专"讗 讘谉 驻专讟讛 讜讻讜' 注诇 砖讛拽讬驻讜讛讜 讻专拽讜诐 讜讻讜' 讗讘诇 注讬专 砖讻讘砖讜讛讜 讻专拽讜诐 讜讻讜' 讘讬专讜砖诇诪讬 讛讘讬讗 专砖讘"讗 诇讞诇拽 讘讬谉 讻专拽讜诐 砖诇 讗讜转讛 诪讚讬谞讛 讗讜 砖诇 诪讚讬谞讛 讗讞专转 讜驻讬' 砖诇 诪讚讬谞讛 讗讞专转 讗讬谉 诇讛诐 驻谞讗讬 诇讛诪讬转 注"讻 讘讞讝拽转 拽讬讬诪讬谉 讛谉 讜讻注讬谉 讚讗诪专讬谞谉 讘讻转讜讘讜转 讻"讝 注"讗 注讬' 转讜住'. 讜讗诪谞诐 讛转诐 讚讞讜 讛驻讜住拽讬诐 讛讱 讗讜拽讬诪转讗 讜驻住拽讜 讻砖讬谞讜讬 讚专讘 诪专讬 诇讘注讜诇 讬砖 驻谞讗讬 诇谞住讱 讗讬谉 驻谞讗讬 讘讬谉 讻专拽讜诐 砖诇 讗讜转讛 诪讚讬谞讛 讘讬谉 讻专拽讜诐 砖诇 诪讚讬谞讛 讗讞专转 讜讗"讻 讛"谞 讗讬谉 诇讞诇拽 讜诇讛诪讬转讜 讬砖 驻谞讗讬 讜讻讜诇诐 谞讜转谞讬诐 注诇讬讜 讞讜诪专讬 讞讬讬诐 讜讞讜诪专讬 诪转讬诐 讜诪砖讜"讛 讛砖诪讬讟讜 讛专讬"祝 讜讛专诪讘"诐 讛讱 讚讬专讜砖诇诪讬 讻"讻 讘住' 拽专讘谉 谞转谞讗诇 讜讻讘专 拽讚诪讜 讘转砖讜' 诪讛专讬"讟 讞"讗 住讬' 拽"讙. 讜讗诪转 谞讻讜谉 讛讚讘专 讗诇讗 砖转诪讜讛 诪讗讚 注诇 讟讜专 讗"注 住讬' 拽诪"讗 讚诪讬讬转讬 讛讱 讞讬诇讜拽讗 讗专讬砖讗 注讬专 砖讛拽讬驻讜讛讜 讜诇讗 谞讻讘砖讛 注讚讬讬谉 讜驻讬' 讛专讘"讬 讚砖诇 讗讜转讛 诪诇讻讜转 讞住 注诇讬讛诐 讜讛专讬 讛诐 讘讞讝拽转 拽讬讬诪讬' 讗讘诇 砖诇 诪诇讻讬讜转 讗讞专转 诪砖讞讬转讬诐 讛讞讜诪讛 讜诪驻讬诇讬诐 讛讞讜诪讜转 讜讛讘转讬诐 讜讛专讬 讛诐 住驻拽 讞讬讬诐 讜住驻拽 诪转讬诐 讜转诪讛讜 讚讘讝讛 讛诇砖讜谉 注爪诪讜 讗讬转诪专 讛讱 讚讬专讜砖诇诪讬 讘驻"讘 讚讻转讜讘讜转 讜诪"讟 诇讞诇拽 讘驻讬专讜砖诐 讜注讜讚 讚诪住讚专 讛讬专讜砖诇诪讬 讚砖诪注转讬谉 诪砖诪注 讚拽讗讬 讗住讬驻讗 讜诇讗 讗专讬砖讗 讗讛拽讬驻讜讛讜 讻专拽讜诐. 讜诇讚讬讚讬 拽砖讬讗 注讜讚 讚讛专讬 讘讬专讜砖诇诪讬 诪讬讬转讬 讘专讬讬转讗 讛讜住讬驻讜 注诇讬讛谉 讙专专转讜 讞讬' 讜谞驻诇讛 注诇讬' 诪驻讜诇转 讜砖砖讟驻讜 谞讛专 注讬讬谉 砖诐. 讗"讻 诪砖诪注 诪注讚讜转 砖诇 专讘讬 讗诇讬注讝专 讘谉 驻专讟讗. 诇讗 讛讬讛 诪驻讜诇转 讘住驻拽 讞讬 住驻拽 诪转 讜讗"讻 讗讬讱 讗驻砖专 诇讜诪专 讘注讬专 砖讛拽讬驻讜讛讜 讻专拽讜诐 砖诇 诪诇讻讜转 讗讞专转 讛诐 讘住驻拽 讞讬 讘住驻拽 诪转讬诐 诪砖讜诐 砖诪驻讬诇讬诐 注诇讬讛诐 讞讜诪讜转 讜讘转讬诐 讛诇讗 讗驻讬诇讜 讜讚讗讬 诪驻讜诇转 讛讜讗 讘讞讝拽转 拽讬讬诐 注讚 砖讛讜住讬驻讜 注诇讬讛诐 讜讛讜讗 拽讜砖讬' 注爪讜诪讛 诇驻注"讚. 注讻谞诇注"讚 讚讙诐 讛讟讜专 住"诇 讘驻讬' 讛讬专讜砖诇诪讬 讻讛专砖讘"讗 讚砖诪注转讬谉 讚讗讻讘砖讛 拽讗讬 讜诇讗 诪讬讬转讬 讛讱 讚讬谞讗 讻诇诇 讻诪讜 讚诇讗 诪讬讬转讬 诇讬讛 专讬"祝 讜专诪讘"诐 诪讟注诐 讛谞"诇 讚诇讗 拽讬讬"诇 诇讞诇拽 讘讛讻讬 讗讱 住"诇 诇讛讟讜专 讘转专 讚讛讜住讬驻讜 诪讬 砖谞驻诇讛 注诇讬讜 诪驻讜诇转 讜讬讚讜注 讚讻专拽讜诐 讚专讻诐 诇讛驻讬诇 诪驻讜诇转 注"讻 诪诪讬诇讗 讬砖 诇讞诇拽 讘注讬专 砖讛拽讬驻讜讛讜 讻专拽讜诐 讘讬谉 讗讜转讛 诪讚讬谞讛 诇诪讚讬谞讛 讗讞专转 讜谞讻讜谉 讛讬讗 诇讚讬谞讗 讗驻讬' 讗讬 诇讗 谞转讻讜讜谉 讛讟讜专 诇讻讱. 讜讚注 讻讬 讛驻专砖 讬砖 讘讬谉 讛谞讜砖讗讬诐 讻讬 注讬专 砖讻讘砖讜讛讜 讻专拽讜诐 讛讜讛 诪讚讬谞讛 讗讞专转 讗讜转诐 砖谞讘讛诇讬诐 诇爪讗转 诪驻谞讬 讛专讜讚驻讬诐 讗讞专讬讛诐 讜讗讬谉 驻谞讗讬 诇讛转注讻讘 讗讘诇 讛讘讗讬诐 诇讛转注讻讘 砖诐 讜讗讬谞诐 谞讘讛诇讬诐 诪驻谞讬 讛专讜讚驻讬诐 讛诐 讘讻诇诇 讞讬诇 砖诇 讗讜转讛 诪诇讻讜转 讗讱 诇注谞讬谉 讛拽讬驻讜讛讜 讻专拽讜诐 讻诇 砖讛讜讗 诪诪诇讻讜转 讗讞专转 讗讬谞讜 讞住 注诇 讬讜砖讘讬 讛注讬专 讻诇 砖注讚讬讬谉 诇讗 讻讘砖讜诐 讜诪驻讬诇 讛讞讜诪讜转 讜讛讘转讬诐:


讜住驻讬谞讛 砖讗讘讚讛 讘讬诐. 诪砖诪注 砖讗诐 谞砖讗讬转 转爪讗 讜讻谉 讛讜讻讬讞 专讬讘"砖 住讬' 砖注"讟. 讜拽砖讛 讛讗 讘诪讬诐 砖讗讬谉 诇讛诐 住讜祝 讗诐 谞砖讗讬转 诇讗 转爪讗 讜诪砖讜"讛 驻讬' 专诪讘"诐 讘驻讬' 讛诪砖谞讛 砖诇讗 专讗讬谞讜 砖讟讘注讛 讗诇讗 砖注讘讚讛 讻诇讬' 讜诪砖讜讟讬'. 讗讱 诪诇砖讜谉 专砖"讬 诪砖诪注 砖讟讘注讛 砖讻' 讛诪讟专驻转 讜注讚讬讬谉 诇讗 讟讘注讛. 注"讻 讻转讘 讘砖诇讟讬 讛讙讘讜专讬诐 讘讙诇讬讜谉 讛专讬"祝 讻讬讜谉 砖诇讗 专讗讬谞讜 讗讬砖 讟讜讘注 讗诇讗 讛住驻讬谞讛 转诇讬谞谉 砖谞讬爪讜诇讜 讜讻谉 诪砖诪注 讘诪讬讜讞住转 住讬' 拽讻"讞. 讗诪谞诐 讛专讬讘"砖 住讬诪谉 砖注"讟 讻转讘 讚讗驻讬' 专讗讬谞讜 讙讘专讗 砖讟讘注 讗诇讗 砖诇讗 砖讛讛 注诇讬讜 讻讚讬 讬爪讬讗转 讛谞驻砖 讗注驻"讬 砖专讜讘诐 诇诪讬转讛 诪"诪 讗讬讻讗 转专讬 讞讝拽讜转 谞讙讚 讛专讜讘 讞讝拽转 讞讬讬诐 讚讙讘专讗 讜讞讝拽转 讗讬砖讜转 讚讗讬转转讗 讜讛"诇 住驻讬拽讗 讚讗讜专讬讬转讗 注"讻 谞讜转谞讬谉 注诇讬讜 讞讜诪专讬 讞讬讬诐 讜讞讜诪专讬 诪转讬诐 讗讘诇 讘砖讛讛 注诇讬' 讻讚讬 讬爪讬讗转 讛谞驻砖 讜诇讬讻讗 讗诇讗 讞砖砖讗 砖诪讗 讛诪讬诐 诪诇诪讟讛 讛讜讘讬诇讜讛讜 诇诪拽讜诐 专讞讜拽 讜砖诐 讙诇讬 讗砖驻讬诇讜讛讜 讝讛讜 诪讬注讜讟讗 讚诪讬注讜讟讗 讘讛讗 讗诐 谞讬砖讗讬转 诇讗 转爪讗. 讜爪"诇 诇讛专讬讘"砖 讙' 讞讝拽讜转 谞讙讚 讛专讜讘 谞诪讬 讛讜讛 驻诇讙讗 讚讛专讬 讘转 讬砖专讗诇 诇讻讛谉 讬砖 诇讛 谞诪讬 讞讝拽转 讛讬转专 诇转专讜诪讛 讜讛"诇 讙' 讞讝拽讜转. 诪讬讛讜 讬"诇 讚讗讛"谞 讛讬讛 专讗讜讬 诇讛转讬专讛 诇转专讜诪讛 讗诇讗 砖诇讗 谞讘讜讗 诇讛拽诇 讘讗"讗 讜讻注讬谉 砖讻' 转讜住' 讞讜诇讬谉 专讬砖 讚祝 讬"讘 注"讗 注"砖. 讜爪"诇 讛讜住讬驻讜 注诇讬讛诐 砖讟驻讬 谞讛专 驻讬' 砖讟祝 讜爪讜祝 注"驻 讛谞讛专 讜诇讗 专讗讬谞讜 砖谞讟讘注 专拽 爪祝 注"驻 讛谞讛专 讜砖讛讛 砖讬注讜专 讬"谞 讜诇讗 讬爪讗. 讜诇驻"讝 讘专讗讜 砖谞讟讘注 讜诇讗 砖讛讜 砖讬注讜专 讬"谞 讗讜 诇讗 专讗讜 砖谞讟讘注 讗诇讗 爪祝 注"驻 讛谞讛专 讜砖讛讛 砖讬注讜专 讬"谞 砖谞讬讛诐 专讜讘诐 诇诪讬转讛 讜讬注谉 讘' 讞讝拽讜转 诪转谞讙讚讜转 谞讜转谞讬诐 注诇讬讜 讞讜诪专讬 讞讬讬诐 讜讞讜诪专讬 诪转讬诐 讗讘诇 专讗讜 砖谞讟讘注 讜讙诐 砖讛讜 注诇讬讜 砖讬注讜专 讬"谞 专讜讘讗 讚专讜讘讗 诇诪讬转讛 讗讝 讗诐 谞砖讗讬转 诇讗 转爪讗 讜住讘专讗 讝讜 砖诇 讛专讬讘"砖 讚讛"诇 转专讬 讞讝拽讜转 讘谞讛 注诇讬' 讬住讜讚 驻谞讬 讬讛讜砖注 讘拽"讗 诇讻转讜讘讜转 住讬' 诪"讜 讚"讛 讜注诇 讗专讘注讛 诇讗 讗砖讬讘谞讜 讜讛讗专讻转讬 讘讝讛 讘诪拽讜诐 讗讞专 讘注讝讛"讬:


诪讬转讬讘讬 讻诇 诪拽讜诐 砖讬注诪讚讜 砖谞讬诐 讜讻讜' 驻讬' 讜讛专讬 诪讞诪专讬谞谉 讘谞驻砖讜转 讟驻讬 诪讘注讙讜谞讛 讻诪"砖 转讜住' 讞讜诇讬谉 爪"讜 注"讗 讚"讛 驻诇谞讬' 讜讻讜' 注"砖:


讗讬讻讗 讚讗诪专讬 讜讻讜' 诇讚注转 讛"讛 讛专讬"祝 讜讛专诪讘"诐 驻住拽讜 诇讙诪专讬 讻诇讬砖谞讗 讘转专讗 讜诪住讬讬诐 讚讘"讚 砖诇 讬砖专讗诇 诇讬讻讗 讘讝讛"讝 讜谞讚讞拽讜 讘讻讜讜谞转讜 讜谞"诇 砖讛讬讗 谞讜转谞转 讟注诐 诇诪讬驻住拽 讻诇"讘 讚诇讬砖谞讗 拽诪讗 讚讞讬拽 诇讗讜拽诪讬 诪转谞讬' 讘讘"讚 砖诇 讬砖专讗诇 砖讗讬谞讜 谞讜讛讙 讘讝讛"讝 讜砖讘讬拽 专讘讜 讚讬谉 讛谞讜讛讙 讗注"讻 讻诇"讘. 讜砖讬讟转 专讜讘 讛专讗砖讜谞讬诐 讚专讬"祝 住驻讜拽讬 诪住驻拽讗 诇讬' 讜谞拽讬讟 讛讻讗 讜讛讻讗 诇讞讜诪专讗 讗诇讗 砖讚讬谞讜 砖诇 讘"讚 讬砖专讗诇 诇讗 诪讬讬转讬 专讬"祝 诪驻谞讬 砖讗讬谞讜 谞讜讛讙 讘讝讛"讝. 讜诇驻注"讚 讙诐 讛专诪讘"诐 住讜讘专 讻谉 讜住诪讬讱 注爪诪讜 讘诪"砖 讘讛诇' 转专讜诪讜转 讚讘"讚 讬砖专讗诇 讻讬讜谉 砖讛讜讘讗 诇讘讬转 讛住拽讬诇讛 讛讜讗 讘讞讝拽转 诪转 讛讗 讻砖讬讜爪讗 诇讬讛专讙 注讚讬讬谉 讘住驻拽 讞讬 住驻拽 诪转 讚诇诪讗 诪爪讗讜 诇讬讛 讝讻讜转讗 砖讛专讬 专讜讻讘 注诇 住讜住 讜住讜讚专讬' 讘讬讚讜 诪砖讗"讻 讘"讚 砖诇 谞讻专讬 讗驻讬' 诪讜谞讞 讘讘讬转 讛住拽讬诇讛 讜讻讬讜爪讗 讗讻转讬 讗讬讻讗 住驻拽 讚诪拽讘诇讬 砖讜讞讚 讜讛讗 讚诇讗 讻转讘 讘讛诇' 讙讬专讜砖讬谉 诪砖讜诐 讚诇讗 驻住讬拽讗 诇讬' 讚谞专讗讛 讚讗驻讬' 诪讜谞讞 讘讘讬转 讛住拽讬诇讛 讚专讜讘讗 讚专讜讘讗 诇诪讬转讛 诪"诪 注诇 爪讚 讛专讞讜拽 讗驻砖专 讚讬诪爪讗讜 诇讜 讝讻讜转 注"讻 讚讬谞讜 讻诪讬诐 砖讗诇"住 诇讗 转谞砖讗 讜讗诐 谞砖讗讬转 诇讗 转爪讗. 讜专诪讘"诐 诇讗 讻转讘 诇讛讚讬' 诪驻谞讬 砖讗讬谞讜 诪驻讜专砖 讘砖"住 讜讻诇 讝讛 讘讬讜爪讗 讞讬讬讘 诪讘"讚 讗讘诇 讘讞讬讜讘讬 诪讬转讛 诇诪诇讻讜转 讗驻讬诇讜 诇诪诇讻讬 讬砖专讗诇 诇注讜诇诐 讛讜讗 住驻拽 讞讬 讚讗驻砖专 讚诪讜讞诇 诇讜 讗讜 诪讗专讬讱 诇讜 讝诪谉 讻讚讛注"讛 诇砖诪注讬 讘谉 讙专讗 讜诇讬讜讗讘 讘谉 爪专讜讬' 讜注讬讬谉 转讜住' 讬讜"讟 住驻"拽 讚注讬专讜讻讬谉. 讜讻诇 讝讛 讘讗讬谉 讛讗砖讛 讗爪诇 讛谞讬讚讜谉 讗讘诇 讗诐 讛讬讗 住诪讜讻讛 诇讜 讗驻讬诇讜 讛讗讘谉 讻讘专 谞转讜谉 注诇 诇讘讜 转拽讘诇 讙讬讟讛 讜讗讜讻诇转 讘转专讜诪讛 注讚 砖转爪讗 谞驻砖讜 诪砖讗"讻 讘注讬专讜讻讬谉 讗讬谞讜 诪注专讱 讻诪"砖 诪"诇 住驻"讗 诪讛诇' 注讬专讜讻讬谉 注"砖. 讜讛专讗"砖 讻转讘 讚转专讬 诇讬砖谞讬 诇讗 驻诇讬讙讬 讘讘"讚 砖诇 讙讜讬诐 讜讛讗 诪拽诪讬 讚讞转诐 驻讜专住讬 砖谞诪讙 讜讛讗 诇讘转专 讚讞转诐 注"砖. 讜爪"注 讗"讻 讛"诇 诇讛专讬"祝 诇讛讘讬讗 讝讛 讜爪"诇 讚住诪讬讱 注爪诪讜 讗诪"砖 诇注讬诇 讬"讗 注"讗 讜讘专讗"砖 砖诐 住讬' 讬讜"讚 注"砖 讘讗讜专讱:





驻谞讬 讬讛讜砖注

转讜住驻讜转 讘讚"讛 讜讛讗 讘注讬 住诪讬讻讛 讗注"讙 讚住诪讬讻讛 诇讗 诪讬注讻讘讗 诪"诪 讗讬谉 诇注砖讜转 讘诇讗 住诪讬讻讛 诇讻转讞诇讛 注讻"诇. 谞专讗讛 讚注讻砖讬讜 谞诪讬 住"讚 诪"砖 讘住讜祝 讚讘专讬讛诐 讚讗"讗 诇讜诪专 讚讘讚讬注讘讚 谞诪讬 驻住讜诇 讘诇讗 住诪讬讻讛 诪讟注诐 讻诇 砖讗讬谞讜 专讗讜讬 诇讘讬诇讛 诪讚讙诇讬 拽专讗 讘讟诪讗 讚诪讬讬转讬 拽专讘谉 讗注"讙 砖讗讬谉 专讗讜讬 诇住诪讬讻讛 讗诇诪讗 讚诇注谞讬谉 住诪讬讻讛 诇讗 砖讬讬讱 诇驻住讜诇 讘砖讘讬诇 砖讗讬谞讜 专讗讜讬 诇讻讱 讛讜爪专讻讜 诇驻' 讻讗谉 讚讛讗 讚拽讗诪专 讜讛讗 讘注讬谞谉 住诪讬讻讛 讛讬讬谞讜 讚诇讻转讞诇讛 诪讬讛讗 讗讬讻讗 讗讬住讜专 诇讛讘讬讗 讘诇讗 住诪讬讻讛 讜诇讘讟诇 讛注砖讛 讘讬讚讬诐 讜谞专讗讛 讚讗讬住讜专讗 诪讚讗讜专讬讬转讗 谞诪讬 讗讬讻讗 讜诇驻"讝 讛讗 讚诪拽砖讜 讛转讜住驻讜转 诪讛讛讬讗 讚注专诇 讜讟诪讗 诪砖诇讞讬谉 讜诇讗 拽驻讬讚 讗住诪讬讻讛 注"讻 诇讗讜 讗注专诇 讜讟诪讗 讙讜驻讗 拽砖讬讗 诇讛讜 讚讛讗 讙诇讬 拽专讗 讘讛讚讬讗 讘讟诪讗 讚讗驻讬诇讜 诇讻转讞诇讛 诪砖诇讞 拽专讘谞讜转讬讜 讻诪"砖 讛转讜住驻讜转 讘住讜祝 讛讚讬讘讜专 诪拽专讗 讚讜讘讗转 砖诪讛 讗诇讗 讚注讬拽专 拽讜砖讬讬转诐 讘讝讛 讛讜讗 诇讛讬驻讱 讚谞讬诪讗 诪讚讙诇讬 拽专讗 讘注专诇 讜讟诪讗 讚讗驻讬诇讜 诇讻转讞诇讛 讗"讻 谞讬诇祝 诪讬谞讬讛 讘讻诇 讚讜讻转讬 讚讗驻讬诇讜 诇讻转讞诇讛 讬讻讜诇 诇讛讘讬讗 讜诇砖诇讜讞 讗注"驻 砖诇讗 讬讜讻诇 诇拽讬讬诐 诪爪讜转 住诪讬讻讛 讜注"讝 诪砖谞讬 讛转讜住' 讚诪讛转诐 诇讬讻讗 诇诪讬诇祝 讚讗讬讬专讬 讘注谞讬谉 砖讗"讗 诇讛诪转讬谉 讜讗"讻 诇讗 砖讬讬讻讗 讛讗讬 注砖讛 诇讙讘讬讬讛讜 诪砖讗"讻 讛讬讻讗 砖讗驻砖专 诇拽讬讬诐 讛注砖讛 讗住讜专 诪讬讛讗 诇讻转讞诇讛 讻讱 谞"诇 诇驻专砖 讚讘专讬讛诐 讚诇注谞讬谉 讗讬住讜专 讚讗讜专讬讬转讗 讗讬讬专讬 讜诇讗 谞讬讞讗 诇讬 诇驻专砖 讚转拽谞转讗 讚专讘谞谉 讘注诇诪讗 讛讬讗 砖讗讬谉 诇讛讘讬讗 讘诇讗 住诪讬讻讛 讛讬讻讗 讚讗驻砖专 讚讗"讻 讛讬讗 讙讜驻讗 转讬拽砖讬 诪讗讬 驻住讬拽讗 诇讬讛 诇转诇诪讜讚讗 诇讛拽砖讜转 讛讗 讘注讬 住诪讬讻讛 讚讛讗 诇讗 讗砖讻讞谉 转拽谞讛 讝讜 讘驻讬专讜砖 讘砖讜诐 诪拽讜诐 讜讗讚专讘讗 讘讻诪讛 诪拽讜诪讜转 砖讛讘讬讗讜 讛转讜住' 诪砖诪注 砖讗讬谉 讗讬住讜专 讻诇诇 讘讚讘专 讜讛讛讬讗 讚讞诪砖讛 砖谞转注专讘讜 驻住讞讬讛诐 谞诪讬 诇讗 拽转谞讬 讘讛讚讬讗 讘讘专讬讬转讗 讛讗讬 讟注诪讗 讚住诪讬讻讛 讗诇讗 住转诪讗 讚转诇诪讜讚讗 讘注讬 诇诪讬诪专 讛"讟 诪注讬拽专讗 讜诪住拽谞讗 诇讗 拽讬讬诪讗 讛讻讬 讗注"讻 讻讚讻转讬讘谞讗 讚诪注讬拽专 讛讚讬谉 讗讬讬专讬 讛转讜住' 讜诪讚讗讜专讬讬转讗 讻谞"诇. 讗讘诇 讗讻转讬 拽砖讛 诇讬 讛讬讗讱 讗驻砖专 诇讜诪专 讚诪讚讗讜专讬讬转讗 讗住讜专 诇砖诇讜讞 诇讻转讞诇讛 注诇 讬讚讬 砖诇讬讞 讻讬讜谉 砖讗讬谉 讬讻讜诇 诇拽讬讬诐 诪爪讜转 住诪讬讻讛 讜诪"砖 诪讘讬讻讜专讬诐 讚讗砖讻讞谉 谞诪讬 讻讛"讙 讚谞讛讬 讚拽专讬讗讛 诇讗 诪注讻讘讗 讘讛讜 诪"诪 专讗讜讬讬谉 诇拽专讬讗讛 讘注讬谞谉 讜讗驻讬诇讜 讘讚讬注讘讚 讗诪专讬谞谉 讻诇 砖讗讬谞谉 专讗讜讬讬谉 诇拽专讬讗讛 讬专拽讘讜 讻讚讗讬转讗 驻专拽 讗诇讜 讛谉 讛诇讜拽讬谉 讜讗驻"讛 讗诪专讬谞谉 讚诪讜转专 诇砖诇讜讞 讘讬讻讜专讬诐 注"讬 砖诇讬讞 讗注"讙 讚诪讘讬讗 讜讗讬谞讜 拽讜专讗 讜讻转讘讜 讛转讜住驻讜转 讘驻专拽 讛住驻讬谞讛 讘砖诐 讛讬专讜砖诇诪讬 讚讛讬讬谞讜 讚讜拽讗 讛讬讻讗 砖讛讬讛 讘讚注转讜 诪注讬拽专讗 诇砖诇讞谉 注"讬 砖诇讬讞 讗讘诇 讛讗 讚讬专拽讘讜 讛讬讬谞讜 讻砖讛讬讜 专讗讜讬讬谉 诇拽专讬讗讛 诪注讬拽专讗 讜谞讚讞讜 讜讗"讻 诇驻"讝 谞专讗讬谉 讛讚讘专讬诐 拽"讜 讻讬讜谉 讚讘讘讬讻讜专讬诐 讗驻讬诇讜 讘讚讬注讘讚 驻住讜诇讬谉 诪讟注诐 讻诇 砖讗讬谞讜 专讗讜讬 讜讗驻"讛 砖专讬 诇讻转讞诇讛 注"讬 砖诇讬讞 讻砖讛讬讛 讚注转讜 诇讻讱 讻"砖 讘住诪讬讻讛 讚讙诇讬 拽专讗 讘讛讚讬讗 讚讗祝 讻诇 砖讗讬谞讜 专讗讜讬 诇住诪讬讻讛 诇讗 诪注讻讘 讘讬讛 讜诪爪讬谞谉 谞诪讬 讚讗驻讬诇讜 诇讻转讞诇讛 讛注专诇 讜讟诪讗 诪砖诇讞讬谉 讗"讻 诪讗讬 驻住讬拽讗 诇讬讛 诇转诇诪讜讚讗 诇讛拽砖讜转 讚诇讻转讞诇讛 讗讬谉 诇砖诇讜讞 讛拽专讘谉 注"讬 讛砖诇讬讞 讗祝 注"讙 讚讘转讞诇讛 讘砖注转 讛驻专砖讛 讛讬讛 讘讚注转讜 诇砖诇讜讞 注"讬 砖诇讬讞 讚讜诪讬讗 讚诪转谞讬' 讚讛讻讗 讜谞专讗讛 诇讬 讚砖讗谞讬 住诪讬讻讛 诪讚讻转讬讘 讜住诪讱 讜谞专爪讛 诇讜 诇讻驻专 注诇讬讜 讜讬诇驻讬谞谉 诪讬谞讬讛 砖讗诐 注砖讛 诇住诪讬讻讛 砖讬专讬 诪爪讜讛 诪注诇讛 注诇讬讜 讻讗讬诇讜 诇讗 讻讬驻专 讜讛讬讬谞讜 诇注谞讬谉 注砖讛 讚住诪讬讻讛 讻讚讗讬转讗 驻"拽 讚讝讘讞讬诐 讜拽砖讬讗 诇谉 诇"诇 拽专讗 讗讬 住"讚 讚拽讗讬 讛讘注诇讬诐 讘注讝专讛 讘砖注转 砖讞讬讟讛 讜诇讗 住诪讬讱 驻砖讬讟讗 诇谉 讚注讘讬专 讗注砖讛 讚住诪讬讻讛 讚讘注诪讜讚 讜住诪讜讱 拽讗讬 讜讗注"讙 讚注讜诇讛 诪讻驻专转 注诇 讞讬讬讘讬 注砖讛 讛讗讬 注砖讛 讚住诪讬讻讛 讛讜"诇 注砖讛 讚诇讗讞专 砖讞讬讟讛 讜驻砖讬讟讗 讚诇讗 诪讻驻专 讻讚讚讬讬拽 讛砖"住 砖诐 驻"拽 讚讝讘讞讬诐 讗诇讗 注"讻 讚讛讗讬 砖讗诐 注砖讗讜 诇住诪讬讻讛 砖讬专讬 诪爪讜讛 讛讬讬谞讜 讚诇讬转谞讛讜 诇讘注诇讬诐 讘注讝专讛 讗诇讗 砖砖诇讞 讛拽专讘谉 注诇 讬讚讬 砖诇讬讞 讜讛讬讗 讙讜驻讗 讗转讬 诇讗砖诪注讬谞谉 讚诇讻转讞诇讛 讗讬谉 诇砖诇讜讞 注诇 讬讚讬 砖诇讬讞 讜讗诐 砖诇讞 谞讛讬 讚拽专讘谉 讻砖专 讗驻讬诇讜 讛讻讬 诇讗 讻讬驻专 注砖讛 讚住诪讬讻讛 讙讜驻讗 讜诪砖讜"讛 诇讗 诪砖诪注 诇转诇诪讜讚讗 诇讞诇拽 讘讬谉 讗诐 讛讬讛 讘讚注转讜 诇砖诇讜讞 注"讬 砖诇讬讞 讘砖注转 讛驻专砖讛 讗讜 诇讗 讜讚讜拽讗 诇注谞讬谉 讘讬讻讜专讬诐 诪讞诇拽 讛砖"住 讘讻讛"讙 转讚注 讚讛讗 诇注谞讬谉 讘诇讬诇讛 讙讜驻讗 讘诪谞讞讛 诇讗 讗砖讻讞谉 讚诪讞诇拽 讛砖"住 诇注谞讬谉 讻诇 讛专讗讜讬 诇讘讬诇讛 讘讬谉 讛讬讛 讘讚注转讜 诇讻讱 讘砖注转 讛驻专砖讛 讗讜 诇讗 讚讘讻诇 注谞讬谉 诪讬拽专讬 讗讬谉 专讗讜讬 诇讘讬诇讛 讻谉 谞"诇 谞讻讜谉 讜讗讬谉 诇讛讗专讬讱 讻讗谉 讬讜转专 讜讚讜"拽:


讘讗"讚 讜讬"诇 讚讜讚讗讬 转拽谞讜 讞讻诪讬诐 讻讜' 讗讘诇 诇讛讘讬讗 拽专讘谉 讜讚讗讬 讻讙讜谉 诪讜转专 讛驻住讞 诇讗 讛转讬专讜 讞讻诪讬诐 注讻"诇. 谞"诇 诇驻专砖 讚讘专讬讛诐 讚诇注谞讬谉 讞讟讗转 注讬拽专 讛拽专讘谉 诇讗 讛讜驻专砖 讗诇讗 诇转拽谉 讛住驻拽 讜讗"讻 诪注讬拽专讗 诇讗 砖讬讬讱 住诪讬讻讛 讻诇诇 诇讙讘讬 讛讗讬 拽专讘谉 讜转拽谞讜 讞讻诪讬诐 诇讛讘讬讗讜 讘诇讗 住诪讬讻讛 讻讬讜谉 讚讗"讗 讘注谞讬谉 讗讞专 诪砖讗"讻 诇注谞讬谉 驻住讞 讚讗讬谉 转拽谞讛 讗诇讗 诇讘拽砖 讗谞砖讬诐 讗讞专讬诐 砖讬砖 诇讛诐 讘讜讚讗讬 诪讜转专 驻住讞 讻讚讗讬转讗 砖诐 诇讛讚讬讗 讘驻专拽 讛讗砖讛 讚讗讬谉 诪驻专讬砖讬谉 转讞讬诇讛 诇诪讜转专讜转 讜讗"讻 讗讜转讜 诪讜转专 讛驻住讞 讜讚讗讬 注讬拽专 讚讬谞讜 讜讛驻专砖转讜 讻讚讬 诇住诪讜讱 注诇讬讜 讜讗"讻 诇讗 专爪讜 讞讻诪讬诐 诇转拽谉 砖讬讘讬讗讜讛讜 讙"讻 注诇 住驻拽 驻住讞 讚讗诐 讻谉 讗转讛 诪驻拽讬注 讛拽专讘谉 诪讜转专 讛驻住讞 诪诪爪讜转 住诪讬讻讛 讛诪讜讟诇转 注诇讬讜 讜诇诪讗讬 讚驻专讬砖讬转 讘住诪讜讱 讛讬讛 讘讗驻砖专 诇讜诪专 讚讗祝 讘讚讬注讘讚 讬砖 诇驻住讜诇 讛拽专讘谉 诪讟注诐 砖讗讬谞讜 专讗讜讬 讻讚讗诪专讬谞谉 讙讘讬 讘讬讻讜专讬诐 讻砖讛讬讜 诪转讞诇讛 专讗讜讬谉 诇拽专讬讗讛 讜谞讚讞讜 讗讞"讻 诪砖讜诐 砖讗讬谞讜 专讗讜讬 讗诪专讬谞谉 讬专拽讘讜 讜讛"谞 讚讻讜讜转讬讛 讜诇讗 讚诪讬 诇注专诇 讜讟诪讗 讜诪砖诇讞 拽专讘谞讜转讬讜 讚讘转讞诇讛 诇讗 讛讬讛 专讗讜讬谉 讻诇诇 讜诇讗 砖讬讬讱 诇驻住讜诇 诪讟注诪讗 讚讻诇 砖讗讬谞讜 专讗讜讬 讻讚诪砖诪注 讙讘讬 讘讬讻讜专讬诐 讚砖诇讬讞 诪讘讬讗 讜讗讬谞讜 拽讜专讗 讻诪"砖 讛转讜住驻讜转 砖诐 讘砖诐 讛讬专讜砖诇诪讬 讻讱 讛讬讛 谞"诇 诇讻讗讜专讛 诇讜诇讗 讚拽砖讬讗 诇讬 讛讗讬 讚讗诐 诇讗 讘诇诇 讚诪砖诪注 讚讻诇 砖讗讬谞讜 专讗讜讬 诇讘讬诇讛 驻住讜诇 讗祝 注"讙 讚诪转讞诇讛 讗讬谞讜 专讗讜讬 讜注讚讬讬谉 爪"注 讜讚讜"拽:


讘讗"讚 讜讗"转 注专诇 讜讟诪讗 讻讜' 谞讬诪讗 讻诇 砖讗讬谞讜 专讗讜讬 讻讜' 讜讬"诇 诪讚讚专砖讬谞谉 诪讝讜讘讜 讻讜' 注讻"诇. 讜诇讻讗讜专讛 讬砖 诇讚拽讚拽 讛讗 讚拽讬"诇 讘注诇诪讗 讻诇 砖讗讬谞讜 专讗讜讬 诪注讻讘 讜讻转讘讜 讛转讜住驻讜转 讘讻诪讛 讚讜讻转讬 讚诪住讘专讗 砖诪注讬谞谉 诇讛 讜讗"讻 谞讬诇祝 诪讛讻讗 讚讙诇讬 拽专讗 讘讛讚讬讗 讚讗祝 讻诇 砖讗讬谞讜 专讗讜讬 讗讬谞讜 诪注讻讘 讜诇讜诇讗 讚讘专讬 转讜住' 讛讬讛 谞"诇 诇讜诪专 讚讛讛讬讗 讚讻诇 讛专讗讜讬 诇讘讬诇讛 诇讗讜 诪住讘专讗 讗转讬讗 讗诇讗 诪讛讗讬 注谞讬谞讗 讚讘诇讬诇讛 讙讜驻讗 讬诇驻讬谞谉 诪讚砖谞讬 拽专讗 转专讬住专 讝讬诪谞讬 诇诪讻转讘 讘诇讜诇讛 讘砖诪谉 讻讚讗讬转讗 驻专拽 讘' 讚诪谞讞讜转 讜谞讛讬 讚诇讬转 诇谉 诇讜诪专 讚讘讻诇 讙讜讜谞讬 讗诐 诇讗 讘诇诇 驻住讜诇 诪讚诇讗 讻转讬讘 讘诇' 爪讬讜讜讬 讻诪"砖 讛转讜住' 砖诐 讗注"讻 诇讗砖诪注讬谞谉 讚诪注讻讘 诪讬讛讗 讻诇 砖讗讬谞讜 专讗讜讬 讜诪讬谞讛 讬诇驻讬谞谉 诇讻诇 讛转讜专讛 讻讜诇讛 讚讻诇 砖讗讬谞讜 专讗讜讬 诪注讻讘 讜诇讬讻讗 诇诪讬诇祝 诪住诪讬讻讛 诇拽讜诇讗 讚讛讗 拽讬"诇 拽讜诇讗 讜讞讜诪专讗 诇讞讜诪专讗 诪拽砖讬谞谉 讻谞"诇 诇讜诇讗 砖讛转讜住驻讜转 讘讻诪讛 讚讜讻转讬 诇讗 讻转讘讜 讻谉 讜爪"注:


讘讗"讚 诪讚讚专砖讬谞谉 诪讝讜讘讜 讻讜' 讜注讜讚 诪讚诪诪注讟讬谞谉 讘驻"拽 讚讞讙讬讙讛 讻讜' 注讻"诇. 讜讛讗 讚诇讗 诪讬讬转讬 诪讚讚专砖讬谞谉 讬讚讜 讜诇讗 讬讚 砖诇讜讞讜 讘诪住讻转 诪谞讞讜转 讜讘驻"拽 讚转诪讜专讛 讜讛讘讬讗讜 专砖"讬 讘砖诪注转讬谉 讗诇诪讗 讚讬讻讜诇 诇砖诇讜讞 讛拽专讘谉 注"讬 砖诇讬讞 讗诇讗 讚讗讬讻讗 诇诪讬讚讞讬 讚讛转诐 讗讬讬专讬 砖讛讘注诇讬诐 注诪讜 讘注讝专讛 讚讛讜"诇 专讗讜讬 诇住诪讬讻讛 讜拽住"讚 讚砖专讬 注"讬 砖诇讬讞 讻诪讜 讘砖讞讬讟讛 注爪诪讛 拽诪"诇 拽专讗 讚诇讗 讜讗驻"讛 讛拽专讘谉 讻砖专 诪砖讜诐 讚讛讜"诇 专讗讜讬 诇住诪讬讻讛 注"讬 注爪诪讜 讜注讬"诇 讚讗讬 诇讗讜 拽专讗 讚诪诪注讟 砖诇讜讞讜 讛讜"讗 讚砖专讬 讜讚讗讬 诇砖诇讜讞 讛拽专讘谉 注"讬 砖诇讬讞 讻讬讜谉 讚诪拽讬讬诪转 诪爪讜讛 住诪讬讻讛 注"讬 讛砖诇讬讞 讚讛讗 拽讬"诇 砖诇讜讞讜 砖诇 讗讚诐 讻诪讜转讜 讜讗砖诪注讬谞谉 拽专讗 讚诪爪讜转 住诪讬讻讛 诇讗 诪拽讬讬诪讗 注"讬 砖诇讬讞 讜讗"讻 诪诪讬诇讗 讗诪专讬谞谉 诪住讘专讗 讚讗祝 诇砖诇讜讞 讛拽专讘谉 注"讬 砖诇讬讞 讗住讜专 诇讻转讞诇讛 诪砖讜诐 诪爪讜转 住诪讬讻讛 讜讚讜拽讗 讘注专诇 讜讟诪讗 砖专讬 讻谞"诇 讜讚讜"拽:


讘诪砖谞讛 讙' 讚讘专讬诐 讗诪专 专"讗 讘谉 驻专讟讗 讻讜' 讜注诇 住驻讬谞讛 讛诪讟讜专驻转 讘讬诐 讜驻讬专砖"讬 讜注讚讬讬谉 诇讗 讟讘注讛 注讻"诇. 诪砖诪注 诪讝讛 讚住讬驻讗 讚住驻讬谞讛 砖讗讘讚讛 讘讬诐 讛讬讬谞讜 砖讟讘注讛 诪诪砖 讘讬诐 讜讬砖 诇讚拽讚拽 讗"讻 讗诪讗讬 讘转 讻讛谉 诇讬砖专讗诇 诇讗 转讗讻诇 讘转专讜诪讛 讚讛讗 讘诪讬诐 砖讗讬谉 诇讛诐 住讜祝 谞驻诇 讜拽讬"诇 讗诐 谞讬住转 诇讗 转爪讗 讜讻转讘讜 讛转讜住' 讛讟注诐 讚讛讗 讚诇讗 讗诪专讬谞谉 住诪讜讱 诪讬注讜讟 讛谞讬爪讜诇讬诐 诇讞讝拽转 讗"讗 讛讬讬谞讜 诪砖讜诐 讚讛谞讬爪讜诇讬诐 讛讜"诇 诪讬注讜讟讗 讚诪讬注讜讟讗 讜讗驻讬诇讜 诇讻转讞诇讛 讛讬讛 专讗讜讬 诇讛转讬专 讗诇讗 诪砖讜诐 讞讜诪专讗 讚讗"讗 讛讞诪讬专讜 诇讻转讞诇讛 讜讗"讻 诇注谞讬谉 转专讜诪讛 讗诪讗讬 诇讗 讗讝诇讬谞谉 讘转专 专讜讘讗 讜讻"砖 讛讻讗 讚讗讬讻讗 专讜讘讗 讚专讜讘讗 讻诪"砖 讘砖诐 讛转讜住驻讜转 讜讛讘讬讗讜 讛专讗"砖 讝"诇 讘讚讜讻转讬 讟讜讘讗 讜讛谞专讗讛 诪讝讛 讚讗讬谉 诇讞诇拽 讘讬谉 讗讬住讜专 讗"讗 诇讗讬住讜专 转专讜诪讛 讗讬 诪砖讜诐 讚讗诪专讬' 诇注讬诇 转专讜诪讛 讗驻砖专 讘讞讜诇讬谉 讜讗"讻 讬砖 诇讛讞诪讬专 讬讜转专 诪砖讗专 讗讬住讜专讬诐 讗讜 诪砖讜诐 讚讙讝专讬谞谉 讘讚讬讚讛 讗讻讬诇转 转专讜诪讛 诪砖讜诐 谞砖讜讗讬谉 讚讗讬 诇讗 讛讗 诇讗 拽讬讬诪讗 讛讗 讜讘讝讛 谞转讬讬砖讘 诪"砖 讛转讜住驻讜转 讘住诪讜讱 诪讛讗 讚诇讗 讚讬讬拽 讛砖"住 诇讛拽砖讜转 注诇 专讘 讬讜住祝 诪讛讗 讚拽转谞讬 诪拽讜诪谞讟专讬住谉 砖诇 注讜讘讚讬 讻讜讻讘讬诐 讗诇 讬砖讬讗讜 讗转 讗砖转讜 讻讜' 讜讗讬 住"讚 讚诇注谞讬谉 讗"讗 讬砖 诇讛讞诪讬专 讬讜转专 诪诇讗讻讬诇转 转专讜诪讛 讗"讻 讗讬谉 诪拽讜诐 诇讚讘专讬讛诐 讚讛讗 讘诇讗"讛 诇讗 诪爪讬 诇讗拽砖讜讬讬 诪住讬驻讗 讚拽转谞讬 讗诇 讬砖讬讗讜 讚诇注谞讬谉 讗讬住讜专 讗"讗 讛讞诪讬专讜 讻诪讜 讘诪讬诐 砖讗诇"住 讗讘诇 诪专讬砖讗 诪拽砖讛 砖驻讬专 诪讻讞 讻"砖 讗诇讗 注"讻 讚住讘专转 讛转讜住驻讜转 讚讗讬谉 诇讞诇拽 讗讞"讝 专讗讬转讬 讘转砖讜讘转 讛专讬讘"砖 住讬' 砖注"讟 砖诪驻专砖 诇住讬驻讗 讚诪转谞讬' 讚住驻讬谞讛 砖讗讘讚讛 讛讬讬谞讜 砖讟讘注讛 诪诪砖 讗诇讗 砖诇讗 注诪讚 注讚 砖转爪讗 谞驻砖讜 讜诪砖诪注 诪讚讘专讬讜 讚讘注诪讚 注诇讬讜 注讚 砖转爪讗 谞驻砖讜 讛讜讗 讘讞讝拽转 砖诪转 诇注谞讬谉 转专讜诪讛 讜砖讗专 讚讘专讬诐 讚讗讬讬专讬 讘诪转谞讬' 讜讚讜拽讗 诇注谞讬谉 讗讬住讜专 讗"讗 诇讞讜讚 讛讞诪讬专讜 讘诪讬诐 砖讗诇"住 讜讗"讻 拽砖讬讗 诇讚讘专讬讜 诪诇砖讜谉 讛转讜住' 砖讻转讘转讬 讜讬砖 诇讬讬砖讘 讜讗讬谉 诇讛讗专讬讱. 诪讬讛讜 讻"讝 诇驻讬专砖"讬 讗讘诇 讛专诪讘"诐 讝"诇 讘驻讬' 讛诪砖谞讛 讜讘讞讬讘讜专讜 讻转讘 讚住讬驻讗 讚住驻讬谞讛 砖讗讘讚讛 讛讬讬谞讜 砖谞砖讘专讜 讛讻诇讬诐 讜讛诪谞讛讬讙讬诐 讜谞砖讗专讛 讛住驻讬谞讛 注"驻 讛诪讬诐 讜诪砖诪注 诪讚讘专讬讜 讙诐 讻谉 讚讘讟讘注讛 诪讜转专转 诇讗讻讜诇 讘转 讬砖专讗诇 诇讻讛谉 讚讘讞讝拽转 诪转 讛讜讗 讜讚讜拽讗 诇注谞讬谉 讗讬住讜专 讗砖转 讗讬砖 讛讞诪讬专讜 诇讻转讞诇讛 讜爪"注:


讙诪专讗 讗"专 讬讜住祝 诇讗 砖谞讜 讗诇讗 讘讘"讚 砖诇 讬砖专讗诇 讻讜' 讜讻转讘 诪讛专砖"讗 讝爪"诇 拽爪转 拽砖讛 诪讗讬 讚讜讞拽讬讛 诇讗讜拽诪讬 讚讜拽讗 讘讘"讚 砖诇 讬砖专讗诇 讚讛讗 讗讬讻讗 诇讗讜拽诪讬 讗驻讬诇讜 讘讘"讚 砖诇 谞讻专讬诐 讜诪拽诪讬 讚诇讬讞转讜诐 驻讜专住讬 砖谞诪讙 讻诪"砖 讛转讜住' 讘讚"讛 讜拽转谞讬 讚讗讬讻讗 诇讗讜拽诪讬 讘专讬讬转讗 讘讛讻讬. 讜诇注谞"讚 讚诪转谞讬' 诇讬讻讗 诇讗讜拽诪讬 讘讛讻讬 讚诪拽诪讬 讚诇讞转讜诐 诇讗 讛讜讬 拽专讬 诇讬讛 讬讜爪讗 诇讬讛专讙 砖讛专讬 讗讬谉 诪讜爪讬讗讬谉 讗讜转讜 诇讛专讬讙讛 注讚 诇讗讞专 讚诇讬讞转讜诐 讚诪拽诪讬 讛讻讬 诪住转诪讗 诪拽讘诇讬 砖讜讞讚讗 诪砖讗"讻 讘讘专讬讬转讗 讗讬讻讗 诇讗讜拽诪讬 讘讛讻讬 讻讬讜谉 砖诇砖讜谉 讬讜爪讗 诇讬讛专讙 讛讗诪讜专 讘讘专讬讬转讗 讛讜讗 诇砖讜谉 讛拽讜诪谞讟专住讬谉 讜讗讬谞讛讜 注讘讬讚讬 诇讗讞讝讜拽讬 砖拽专讬讬讛讜 讜砖讜讜讬讬谉 诇谞驻砖讬讬讛讜 讚诇讗 诪讬拽讘诇讬 砖讜讞讚讗 讜讗"讻 讻诇 砖谞讙诪专 讛讚讬谉 讬讜爪讗 诇讬讛专讙 拽专讬 诇讛讜 讜拽"诇:





讬诐 砖诇 砖诇诪讛

讚讬谉 注讬专 砖讛拽讬驻讜讛 讻专拽讜诐 讜住驻讬谞讛 讛诪讟讜专驻转 讘讬诐 讜讛讬讜爪讗 诇讬讚讜谉 讛专讬 讛诐 讘讞讝拽转 讞讬讬诐. 诇驻讬讻讱 讗讬谉 诪注讬讚讬谉 注诇 讗讞讚 诪讗诇讜 砖诪转 诇讛转讬专 诇讗砖转讜 讜注诇 诪讬 砖讘注讬专 砖讻讘砖讛 讻专拽讜诐, 讜住驻讬谞讛 砖讟讘注讛 讘讬诐 讜讛讬讜爪讗 诇讬讛专讙 讘讬谉 讘讘"讚 砖诇 讬砖专讗诇 讘讬谉 讘讘"讚 讙讜讬诐 讗讬谉 诪注讬讚讬谉 讗诇讗 讛诐 讘住驻拽 讜谞讜转谞讬诐 注诇讬讜 讞讜诪专讬 讞讬讬诐 讜讞讜诪专讬 诪转讬诐:


诪转谞讬转讬谉 砖诇砖讛 讚讘专讬诐 讗"专 讗诇讬注讝专 讘谉 驻专讟讗 诇驻谞讬 讞讻诪讬诐 讜拽讬讬诪讜 讗转 讚讘专讬讜 注诇 注讬专 砖讛拽讬驻讜讛讜 讻专拽讜诐. 驻讬' 诪爪讜专. 讜注诇 住驻讬谞讛 讛诪讟讜专驻转 讘讬诐 讜注诇 讛讬讜爪讗 诇讬讚讜谉 砖讛诐 讘讞讝拽转 拽讬讬诪讬诐. 讗讘诇 注讬专 砖讻讘砖讛 讻专拽讜诐 讜住驻讬谞讛 砖讟讘注讛 讘讬诐 讜讛讬讜爪讗 诇讬讛专讙 谞讜转谞讬诐 注诇讬讜 讞讜诪专讬 讞讬讬诐 讜讞讜诪专讬 诪转讬诐. 讘转 讬砖专讗诇 诇讻讛谉 讜讘转 讻讛谉 诇讬砖专讗诇 诇讗 转讗讻诇 讘转专讜诪讛. 讜注讜讚 讗讬讻讗 谞"诪 讘讞讜诪专讬 诪转讬诐 砖讗诐 拽讘诇讛 拽讬讚讜砖讬谉 诪讗讞专. 砖爪专讬讻讛 讙讟 讚砖诪讗 诪转 讜讛讜讬 拽讬讚讜砖讬谉 讜讙诐 谞讗住专 讛诪拽讚砖 讘拽专讜讘讜转讬讛 讜讻谉 讛讬讗 讘拽专讜讘讬讜. 讜注讜讚 讗讬讻讗 谞"诪 讘讞讜诪专讬 诪转讬诐 讻砖讬砖 诇讜 讗讞 讜谞驻诇讛 诇讜 讬讘诪讛 诪讗讞 讛砖诇讬砖讬 砖讛讜讗 注专讜讛 诇讗讜转讛 讗砖讛. 讚讞讬讬砖讬谞谉 砖诪讗 讛讜讗 诪转 讜讗讜转讛 讛讗砖讛 讛讬转讛 专讗讜讬讛 诇讜 诪拽讜讚诐 诇讛转讬讬讘诐 讜讗"讻 讝讛 讜砖谞讬讬' 注专讜讛 注诇讬讜 讻讚讗讬转讗 讘驻' 讚' 讗讞讬谉 讜讗讬谞讛 诪转讬讬讘诐 讻诇诇 讗诇讗 讞讜诇爪转. 讜讗讬转讗 讘讬专讜砖诇诪讬 专' 讝讬专讗 讘专' 讗讘讗 讘专 讝讘讚讗 讜专' 讬爪讞拽 讘专 讞诇讜拽' 讘砖诐 专' 讬讜讚讗 讜讘诇讘讚 讻专拽讜诐 砖诇 讗讜转讜 诪诇讻讜转 讗讘诇 讻专拽讜诐 砖诇 诪诇讻讜转 讗讞专转 讻诇住讟讬诐 讛诐. 讜注讜讚 讛讜住讬驻讜 注诇讬讛诐 讗转 砖讙讜专专转讜 讞讬讛 讜砖砖讜讟驻讜 谞讛专 讜讗转 砖谞驻诇讛 注诇讬讜 诪驻讜诇转 讜讻"讻 讛专讗"砖. 讗讻谉 讛讟讜专 讘谞讜 讜讻诇 砖讗专 讛诪讞讘专讬诐 诇讗 讞诇拽讜 讘讬谉 讻专拽讜诐 诇讻专拽讜诐 讜讻转讘讜 住转诪讗. 讙诐 讛专讬"祝 诇讗 讛讘讬讗 讛讬专讜砖诇诪讬. 讗讻谉 诪讛 砖讻转讘 讛讜住讬驻讜 注诇讬讛诐 讻讜' 诇讗 诪爪讬谞讜 诪讬 砖讞讜诇拽 注"讝 讜专讗讜讬 诇驻住讜拽 讻谉 讜注讬讬' 讘驻' 讘转专讗 讚讬讘诪讜转 住讬诪谉 讞' 讜诪住讬拽 讗"专 讬讜住祝 诇讗 砖谞讜 讗诇讗 讘讘"讚 砖诇 讬砖专讗诇 讗讘诇 讘讘"讚 砖诇 注讻讜"诐 讻讬讜谉 讚讙诪专 讚讬谞讗 诇诪讬拽讟诇 诪讬拽讟诇 拽讟诇讬 诇讬讛 讗"诇 讗讘讬讬 讘"讚 砖诇 注讻讜诐 谞诪讬 砖拽诇讬 砖讜讞讚讗 讗"诇 诪拽诪讬 讚诇讞转诐 驻讜专住讗 砖诪讙讙 驻讬' 讜拽讜讚诐 讙诪专 讚讬谉. 诇讘转专 讚讞转诐 驻讜专住讗 砖诪讙讙 诇讗 砖拽诇讬. 讗"专, 讬讜住祝 诇"砖 讗诇讗 讘讘"讚 砖诇 注讻讜"诐 讗讘诇 讘讘"讚 砖诇 讬砖专讗诇 讻讬讜谉 讚讙诪专 讚讬谞讗 诇诪讬 拽讟诇讬' 诪讬拽讟诇 拽讟诇讬 诇讬讛. 讗"诇 讗讘讬讬 讘"讚 砖诇 讬砖专讗诇 谞诪讬 讞讝讜 诇讬讛 讝讻讜转讗, 讗"诇 讻讬 讞讝讜 诇讬讛 讝讻讜转讗 诪拽诪讬 讚诪讬讙诪专 讚讬谞讗. 诇讘转专 讚讙诪专 讚讬谞讗 诇诪讬拽讟诇讬讛 诪讬拽讟诇 拽讟诇讬 诇讬讛. 讗"诇 讗讘讬讬 讘"讚 砖诇 讬砖专讗诇 谞诪讬 讞讝讜 诇讬讛 讝讻讜转讗. 讗"诇 讻讬 讞讝讜 诇讬讛 讝讻讜转讗 诪拽诪讬 讚诪讬讙诪专 讚讬谞讗 诇讘转专 讚讙诪专 讚讬谞讗 转讜 诇讗 砖讻讬讞讗 讚讞讝讬 诇讬讛 讝讻讜转讗. 转谞讬讗 砖诪注 诪讘"讚 讬砖专讗诇 砖讛讬讜 讗讜诪专讬诐 讗讬砖 驻诇讜谞讬 诪转 讗讬砖 驻诇讜谞讬 谞讛专讙. 讬砖讬讗讜 讗转 讗砖转讜. 诪拽讜诪谞讟专讬住讬谉 砖诇 讙讜讬诐 讗讬砖 驻诇讜谞讬 诪转 讗讬砖 驻诇讜谞讬 谞讛专讙 讗诇 讬砖讬讗讜 讗转 讗砖转讜 讜讗注"讙 讚拽"诇 讚注讻讜' 诪诇"转 诪讛讬诪谉. 讛"诪 讘诪讬讚讬 讚诇讗 砖讬讬讻讬 讘讛. 驻讬' 砖讗讬谉 转驻讗专转 诇讛诐 讘讗讜转讜 讛注讚讜转. 讗讘诇 讘诪讬讚讬 讚砖讬讬讻讬 讘注讬讚讬 诇讗讞讝讜拽讬 砖拽专讬讬讛讜 讻讚讬 诇讛转驻讗专 诇讗 讜讛谞讛 讛专讗"砖 驻住拽 讻诇讬砖谞讗 拽诪讗. 讜诪"讛 诇讗 讛讘讬讗 讛专讬"祝 讛谞讱 转专讬 诇讬砖谞讗 讚专讘 讬讜住祝 讗诇讗 讛讗讬 讘专讬讬转讗 诇讞讜讚讛 砖诪注 诪讘"讚 讬砖专讗诇 讻讜'. 讚诪砖诪注 讚讜拽讗 诪转 讜谞讛专讙 诪诪砖 讗讘诇 讬讜爪讗 诇讛专讙 诇讗. 讜讗谞讬 讗讜诪专 讚诇讗 讚拽讚拽 讘讻讗谉 讬驻讛. 讞讚讗 砖专讙讬诇 诇驻住讜拽 讛专讬"祝 讘讻诇 讚讜讻转讗 讻诇砖谞讗 讘转专讗 讻讗砖专 讻转讘. 讛专讗"砖 诪砖诪讜 讘讘"拽 讜讻谉 讛专诪讘"诐 转诇诪讬讚讜 驻住拽 讻诇讬砖谞讗 讘转专讗 讚讛讬讜爪讗 诇讬讛专讙 讘讘"讚 砖诇 注讻讜' 谞讜转谞讬诐 注诇讬讜 讞讜诪专讬 讞讬讬诐 讞讜诪专讬 诪转讬诐. 讜注讜讚 讗讬 诪转谞讬转讬谉 讗讬讬专讬 讚讜拽讗 讘讬砖专讗诇 讛"诇 诇专讬"祝 诇驻专讜砖讬 讚讚讜拽讗 讘讘"讚 砖诇 讬砖专讗诇 讗讬讬专讬 讗讘诇 讘讘"讚 砖诇 注讻讜' 讛讬讜爪讗 诇讬讛专讙 讞砖讘讬谞谉 讘讞讝拽' 诪转 讗驻讬诇讜 诇讛拽诇 讜讗砖转讜 诪讜转专' 诇讛讬谞砖讗 讗诇讗 讘讜讚讗讬 讛谞讬讞讜 讛诪砖谞讛 讻驻砖讜讟讜 讚讗祝 讘讘"讚 砖诇 讙讜讬诐 讜讘讘"讚 砖诇 讬砖专讗诇 诇讬讻讗 诇诪讟注讬 讚诪讗讬 谞驻拽讗 诇谉 诪讬讚讬 讛诇讗 讗讬谉 讚讬谞讬 谞驻砖讜转 讘讬谞讬谞讜. 讜讝讛讜 讟注诪讜 砖诇 讛专诪讘"诐 砖诇讗 讻转讘 讘讘讬讗讜专 讛讚讬' 讘讬讜爪讗 诇讬讛专讙 讘讘"讚 砖诇 讬砖专讗诇 诇驻讬 砖讗讬谉 谞驻拽讜转讗 讛讗讬讚谞讗 讻讗砖专 讻转讘 讛诪讙讬讚 诪砖谞讛 讜讻谉 驻住拽 讛诪"诪 讘讛讚讬讗 讚讘讬讜爪讗 诇讬讛专讙 讘讘"讚 砖诇 注讻讜' 谞讜转谞讬诐 注诇讬讜 讞讜诪专讬 讞讬讬诐 讜诪转讬诐. 讜讛专砖讘"讗 讻转讘 讘讞讬讚讜砖讬讜 讜讝"诇 讻讬讜谉 讚诇讗 讗驻住讬' 讛讬诇讻转' 讘讛讚讬' 讘讙诪' 讻讛讗讬 诇讬砖谞讗 讗讜 讻讛讗讬 诇讬砖谞讗 谞拽讟讬' 诇讞讜诪专'. 讜讘讬谉 讘讘"讚 砖诇 注讻讜' 讜讘讬谉 讘讘"讚 砖诇 讬砖专讗诇 谞讜转谞讬' 注诇讬讜 讞讜诪专讬 讞讬讬' 讜讞讜诪专讬 诪转讬' 讜讗驻讬' 讞转讜诐 驻讜专住讬 砖诪讙讙 注讻"诇. 讜讻谉 讚注转 讛讟讜专 砖驻住拽 讘住转诪讗 讛讬讜爪讗 诇讬讛专讙 谞讜转谞讬' 注诇讬讜 讞讜诪专讬 讞讬讬诐 讻讜' 讜谞专讗讛 讚诇讗讜 讚讜拽讗 讬讜爪讗 诇讬讛专讙 诪诪砖 讗诇讗 讗驻讬诇讜 诇讗讞专 讙诪专 讚讬谉 谞讜转谞讬诐 注诇讬讜 讞讜诪专讬 诪转讬诐 讜讛讗 讚谞拽讟 诪转谞讬转讬谉 讬讜爪讗 诇讬讛专讙. 专讘讜转讗 拽诪诇"谉 讚讗祝 讘讬讜爪讗 诇讬讛专讙 谞讜转谞讬诐 注诇讬讜 讞讜诪专讬 讞讬讬诐:

